3D - Blic Online\nZastrašujuća 3D rekonstrukcija: Evo kako je UBIJEN I RASKOMADAN Džamal Kašogi\nSud u Saudijskoj Arabiji osudio je pet osoba na smrtnu kaznu, a još tri na kaznu zatvora od ukupno 24 godine, zbog ubistva novinara Džamala Kašogija.\nHRVATSKA OBJAVILA 3D SIMULACIJU Ovako će izgledati novi most na Savi kod Gradiški (VIDEO)\nPočetak izgradnje mosta preko reke Save, jednog od najznačajnijih projekata koji zajednički realizuju Republika Srpska, BiH i Hrvatska, ozvaničen je danas u mestu Čatrnja kod Gradiške. Svečanosti povodom početka radova prisustvovali su zvaničnici Republike Srpske, BiH i Hrvatske, predstavnici Evropske unije i Delegacije Evropske unije u BiH, piše Srpskainfo.\nPo prvi put, na saobraćajnicama u gradu iscrtan je trodimenzionalni pešački prelaz i obeležena horizontalna saobraćajna signalizacija tzv. hladnom plastikom.\nU Šangaju je otvoren najduži betonski pešački most na svetu koji je izgrađen tehnologijom 3D štampanja, a izradio da je tim stručnjaka sa univerziteta arhitekture Cig Hua u Pekingu.\nBEZBEDNOST DECE U RUKAMA TREPTAČA U Banjaluci nije planirano postavljanje 3D pešačkih prelaza\nBanjaluka se ne planira pridružiti gradovima iz regiona i sveta koji su u cilju povećanja bezbednosti dece u saobraćaju u blizini pojedinih škola pravili takozvane 3D pešačke prelaze već će se koristiti do sada testiranim metodama upozoravanja vozača.\nRusi za manje od 24 sata ODŠTAMPALI KUĆU (VIDEO)\nDanas možemo uz pomoć 3D tehnike štampanja da isprintamo gotovo sve, pa i kuće. Ali, ono što je fascinantno je činjenica da je jedna ruska kompanija za nešto manje od 24 sata ištampala celu kuću.\nPočelo 3D skeniranje muzejskih eksponata: Virtuelni obilazak Muzeja RS\nIstoriju i tradiciju ovih prostora zainteresovani će imati priliku da upoznaju i u virtuelnom obilasku Muzeja RS, zahvaljujući 3D skeniranju eksponata iz ove ustanove.\nŠetnjom kroz virtualni Aušvic dokazuju krivicu preživelih nacista\nŠetnja kroz virtuelni Aušvic mogla bi da doprinese dokazivanju krivice preživelih nacističkih zločinaca, piše Gardijan, dodajući da su nemačka policija i tužilaštvo, predvođeni stručnjakom Ralfom Brekerom, razvili 3D model koji bi trebalo da bude najprecizniji izgled zloglasnog logora smrti.


SASTANCI Za provedbu će biti potrebno 61 milion KM\nOhrabruje pismo podške koje smo dobili, rekao Ćuzulan\nSASTANCI Dodatne javne konsultacije o nacrtu akcionog plana za reformu javne uprave\nOdržane online konsultacije\nUred koordinatora za reformu javne uprave u saradnji sa koordinatorima za RJU iz Federacije BiH, Republike Srpske i Brčko distrikta BiH održao je danas online dodatne javne konsultacije s predstavnicima civilnog društva o nacrtu akcionog plana za reformu javne uprave.\nDržavni koordinator za reformu javne uprave Dragan Ćuzulan zahvalio je predstavnicima civilnog društva na njihovoj zainteresovanosti da učestvuju u procesu reforme javne uprave, naročito zbog činjenice da su "mnogi nezainteresovani za ovaj proces".\n- Ohrabruje pismo koje su potpisali šef Delegacije Evropske unije u BiH, ambasadori Švedske, Nizozemske, Njemačke, Ujedinjenog Kraljevstva i Norveške te predstavnici Svjetske banke i UNDP-a. U pismu se ističe snažna podrška, uključujući i finansijsku, nastavku reforme javne uprave u BiH te traži od domaćih vlasti da podrže ovaj proces. Ovo uključuje, između ostalog, usvajanje Strateškog plana i Akcionog plana za njegovu provedbu - istakao je državni koordinator.\nZa provedbu Akcionog plana za reformu javne uprave bit će potrebno 61 milion KM.\nJavne konsultacije o nacrtu akcionog plana otvorene su do 19. juna\nNajviše komentara i diskusije predstavnici civilnog društva otvorili su u domenu sukoba interesa, Zakona o javnim nabavkama u BiH te omogućavanja građanima da učestvuju u ranim konsultacijama tokom pripreme određenih zakonskih akata i javnih politika.\nUčešće na ovom događaju uzeli su predstavnici "Transparency Internationala" BiH, Saveza općina i gradova RS, Vanjskopolitičke inicijative, Privredne komore RS, Fondacije za socijalno uključivanje BiH, Udruženja građana Zašto ne, Centra za politike i upravljanja i "Transworka".\nPored PAR koordinatora i stručnih savjetnika za reformu javne uprave u Uredu koordinatora za reformu javne uprave na sastanku su učestvovali predstavnici Delagacije Evropske unije u BiH, tima tehničke podrške projekta "Support to Public Administration Reform in Bosnia and Hercegovina" te predstavnik njemačkog GIZ-a.\nJavne konsultacije o nacrtu akcionog plana otvorene su do 19. juna, a komentari se isključivo dostavljaju preko platforme e-konsultacije Ministarstva pravde BiH, saopćeno je Ureda koordinatora za reformu javne uprave.\nViše o temi Dragan Ćuzulan\n16.07.2019 u 12:29\n09.06.2018 u 12:53\nDragan Ćuzulan Javna uprava Akcioni plan


BTC $36.445 -0,72%\nETH $2.393 -2,63%\nBNB $381 +2,42%\nSOL $89 -2,88%\nŠpanska policija uhapsila je 35 osoba zbog navodnog falsifikovanja bankovnih kartica i pranja prihoda putem bitkoina.\nŠpanska policija uhapsila je 35 osoba zbog navodnog falsifikovanja bankovnih kartica i pranja prihoda putem bitkoina (BTC), izveštava lokalni medij La Verdad 14. juna.\nPrema izveštaju, organizacija je prikupila više od 600.000 evra i oprala više od milion evra koristeći bitkoin. Štaviše, Komanda za specijalne operacije iz Alikantea je, kako se izveštava, rešila ukupno 1.020 povezanih sajber kriminala tokom operacije. Navodne akcije osumnjičenih - koji su iz Ekvatorijalne Gvineje, Španije, Nigerije, Kameruna i Maroka - imale su ukupno 219 žrtava u Španiji, sa još 20 u Izraelu, Danskoj, Nemačkoj, Francuskoj i Grčkoj.\nPrema La Verdadu, policija je primetila neovlašćeno korišćenje 104 bankarske kartice u Španiji i 12 drugih zemalja. Istrage su zatim podstaknute žalbom koju je podnela kompanija za iznajmljivanje automobila koja je otkrila neovlašćeno korištenje svojih bankovnih kartica na onlajn servisima.\nGrupa je navodno radila na tri različita načina: phishing putem e-pošte (pretvarajući se da je pouzdana strana i tražeći bankovne podatke), kloniranje fizičkih kartica ili pribavljanje akreditiva sa fiskalnih računa.\nGrupa je navodno plaćala hotele, letove, vozne karte i vozila za iznajmljivanje kreditnim karticama koje su ukrali. Kompanije pod kontrolom ove grupe u Estoniji, Ujedinjenom Kraljevstvu i Finskoj kupile su bitkoin od ostvarenog profita.\nKako je saopštio Cointelegraph, osam osoba je uhapšeno u Španiji zbog navodnog vođenja šeme pranja novca koja uključuje kriptovalute tokom marta.


'MOGAO JE NEKO NASTRADATI': Pogledajte vožnju bahatog vozača koja je izazvala BES NARODA (VIDEO)\n"MOGAO JE NEKO NASTRADATI": Pogledajte vožnju bahatog vozača koja je izazvala BES NARODA (VIDEO)\n"Možda je Britanac" - jedan je od komentara.\nNije neuobičajeno da na društvenim mrežama kruže video klipovi u kojima su prikazane bahate i brze vožnje. Ipak, poslednji koji se pojavio na instagram stranici Podgorički vremeplov izazvao je gomilu negativnih komentara od strane besnih građana.\nVožnja se "odvija" na crnogorskim putevima, a snimak je napravio čovek koji je vozio iza "bahatog" vozača. Na snimku se vidi da se automobil kreće brzinom većom od dozvoljene, >> Pročitaj celu vest na sajtu SrbijaDanas.com << jednim delom belom linijom, a zatim prelazi u suprotnu traku.\nNaime, ne radi se samo o brzoj vožnji i nepoštovanju pravila saobraćaja, već i o ugrožavanju tuđih života. Ispod ovog fejsbuk posta mogu se videti samo negativni komentari ljutih građana, prema čijim rečima, samo je pukom srećom izbegnuta tragedija.\n- Samo dokaz naše kulture saobraćaja i poštovanje propisa. Sasvim je nebitno da li ide neko iz suprotnog smera. Čuvanjem drugih, čuvate i sebe - bio je jedan od komentara.\nNašao se i jedan zanimljiv komentar koji glasi "možda je Britanac".


48 sati za Belog, zloupotreba jezika, Bastać napustio RTS: Hronika beogradskih izbora - Nedeljnik\n48 sati za Belog, zloupotreba jezika, Bastać napustio RTS: Hronika beogradskih izbora\nŠta su kandidati radili danas u izbornoj kampanji\n48 SATI ZA BELOG - Gradska izborna komisija dala je rok od 48 sati podnosiocu liste "Ljubiša Preletačević BELI – Zato što volimo BELOVGRAD" da otkloni utvrđene nedostatke, shodno presudi Upravnog suda, kojom je proglašenje liste juče poništeno. U saopštenju GIK-a se precizira da je na današsnjoj sednici to telo jednoglasno usvojilo zaključak o otklanjanju nedostataka za Preletačevićevu izbornu listu.\nISTE VREDNOSTI - Marko Đurišić sa liste „Da oslobodimo Beograd - DS, SDS, Nova, ZEP - Zeleni", smatra da će Beograđani 4. marta, kao i na današnji dan 1997. godine, glasati za "evropski grad slobodan od straha, te da će izabrati četvrtog demokratskog gradonačelnika". "Na današnji dan pre 21 godinu izabran je prvi demokratski gradonačelnik Beograda dr Zoran Đinđić", rekao je Đurišić i pozvao Beograđane da glasaju za listu broj 4. Kako je rekao, DS se kao i tada, zalaže za iste vrednosti, za evropski grad, slobodan od straha, bezakonja, bahatosti i korupcije.\nZLOUPOTREBA JEZIKA - Pokret slobodnih građana na Međunarodni dan maternjeg upozorava na sve veće verbalno nasilje i zloupotrebu jezika u dnevnopolitičke svrhe u cilju obračuna sa političkim neistomišlenicima i podsticanje netolerancije u višenacionalnim sredinama. U saopštenju PSG ukazuje da su na taj način brigu o maternjem jeziku, od stručnjaka preuzele ideološke i političke grupacije praveći od jezika i višejezičnosti osetljivo mesto netolerancije.\nPROTIV ŠEŠELJA - Liberalno-demokrtaka patija neće dozvoliti da se sećanje na Zorana Đinđića izbriše, a Šešelju neće dozvoliti da podigne spomenik Miloševiću, rekao je Đorđo Žujović, prvi na listi LDP na beogradskim izborima i ocenio da je "sve ono što je Vojislav Šešelj radio od trenutka kada se pojavio na političkoj sceni Srbije sramotno". Žujović i ostali kandidati sa liste LDP došao je na mesto odakle je danas Vojislav Šešelj poručio da će se boriti protiv odluke da se podigne spomenik Zoranu Đinđiću.\nSAVSKI NASIP - Inicijativa "Ne davimo Beograd" u okviru predizborne kampanje započela je izgradnju objekta, kako kažu, na sred Savskog nasipa kako bi "ukazali na odsustvo volje nadležnih da reše problem nelegalne gradnje". "Videli smo da na području Savskog nasipa nikakvi zakoni ni pravila ne važe, pa smo odlučili da se skućimo ovde, jer kao i mnogima koji su već ovde izgradili kuće, nama naši stanovi nisu dovoljni...", rekao je Dobrica Veselinović iz Inicijative.\nNAPUŠTANJE RTS-a - Predstavnik liste "Šta radite bre" Marko Bastać napustio je studio RTS-a u emisiji u kojoj su predstavljane liste koje učestvuju na gradskim izborima. "Ne pristajemo na uvrede, ne pristajemo na vaše uslove. To je naš javni servis, mi vas plaćamo. Zato je Marko Bastać predstavnik liste ‘Šta radite bre‘ izašao iz studija, a svoje vreme poklonio Krstiću, Bujoševiću i Stefanoviću koji od izbora prave cirkus. Podnesite ostavke", naveno je saopštenju liste "Šta radite bre".\nOTPADNE VODE - Predstavnici Zelene stranke Srbije, u okviru izborne kampanje, obišli su Krnjaču i razgovarali sa građanima o problemima tog naselja. Nosilac liste Zelena stranka Srbije Nebojša Žugić rekao je da je jedan od prioriteta te stranke da se "bez odlaganja i kompromisa" reguliše tretman otpadnih voda, jer reke ne smeju biti "najveća septička jama". Žugić je dodao da je sramota da u 21. veku na tri kilometra od centra grada ne postoji kanalizaciona mreža.\nMETRO - Kandidatkinja na listi "Aleksandar Vučić – zato što volimo Beograd" Aja Jung razgovarala je na Trgu republike sa građanima o izgradnji metroa u Beogradu i istakla da će metro doprineti da i kulturni sadržaji budu dostupniji svim građanima i gostima Beograda. "Izuzetno mi je drago da je novac obezbeđen i da ubrzo kreće gradnja metroa. Metro će doneti jednu sasvim novu dimenziju za grad Beograd. U svim gradovima u kojima sam boravila ili živela od Njujorka do Pekinga izuzetno mi je bio važan metro", rekla je Jung.\nURBANA POLJOPRIVREDA - Zelena stranka, koja na beogradske izbore izlazi pod rednim brojem 16, nastavila je sa predstavljanjem svog predizbornog programa "Pametni zeleni grad", čija je jedna od najvažnijih tačaka, kako se navodi, "urbana poljoprivreda". Potpredsednik Zelene stranke Aleksandar Stanimirović rekao je da ''urbana poljoprivreda'' povezuje zelene aspekte infrastrukture grada i zeleni socijalni program u okviru kojeg bi se u naredne četiri godine 10.000 mladih zaposlilo u poljoprivredi.\nKOMUNALNA INFRASTRUKTURA - Kandidat za gradonačelnika Beograda liste SPS - JS Aleksandar Antić i rukovodstvo Gradskog odbora SPS, Nikola Nikodijević i Goran Trivan, razgovarali su sa građanima Belog potoka i Zuca o komunalnoj infrastrukturi koja je, ističu, osnovni problem tih podavalskih naselja opštine Voždovac. Prema njihovim rečima, najveći nedostatak u tim naseljima je snabdevanje pijaćom vodom i kanalizacione mreže.\nPROTIV SPOMENIKA ĐINĐIĆU - Nosilac liste Srpske radikalne stranke Vojislav Šešelj razgovarao je sa sugrađanima na Studentskom trgu, gde je poručio da će se radikali boriti protiv odluke da se Zoranu Đinđiću podigne spomenik. Šešelj je rekao da Đinđić ni po čemu nije zaslužio spomenik. "Jeste on ubijen u jeku svog mandata, ali ubili su ga isti oni koji su ga i doveli na vlast. On kao mafijaš ne zaslužuje nikakav spomenik", rekao je Šešelj, koji je Studentski trg obišao sa kandidatom radikala za gradonačelnika Miljanom Damjanovićem.\nINFRASTRUKTURA - Kandidati liste "Dr Muamer Zukorlić - Stranka pravde i pomirenja" posetili su Zemun, a portparol te stranke Edin Đerlek naveo je da su glavni problemi infrastruktura i komunalni nered. Kako je saopšteno, Đerlek je rekao da je problem i nedovoljan broj kulturnih institucija i kulturnih sadržaja, kao i neiskorišćen turistički potencijal Zemuna.\nPODRŠKA DSS-U - Pokret "Srpska vertikala" podržao je izbornu listu Dr Miloš Jovanović - Demokratska stranka Srbije na izborima za Skupštinu Beograda zakazanim za 4. mart. Predsednik Demokratske stranke Srbije i kandidat za gradonačelnika Beograda Miloš Jovanović izrazio je zadovoljstvo što je "Srpska vertikala" odlučila da podrži ideju DSS-a na beogradskim izborima, ali i njenu politiku državotvornosti.\nUZURPIRANA IMOVINA - Žika Gojković, predsednik Pokreta obnove Kraljevine Srbije (POKS) navodi da mnogi uzurpiraju nacionalizovanu imovinu, te da će se POKS zalagati za promenu Zakona o vraćanju oduzete imovine i obeštećenju i dodeljivanje te imovine po principu supstitucije. Žika Gojković navodi da POKS od nadležnih organa očekuje da se kraljevska porodica Karađorđević tretira kao i drugi građani čija imovina je "bespravno oduzeta".\nIZBORNO POIGRAVANJE - Poslanica Pokreta Dosta je bilo (DJB) Ljupka Mihajlovska izjavila je da je DJB dobio informaciju od nekoliko osoba sa invaliditetom da su gradske organizacije, čiji su članovi, dobile naređenje od pomoćnice ministra rada Biljane Barošević da sastave listu članova koji će na izborima u Beogradu glasati za Srpsku naprednu stranku (SNS).


Ponovo radi stacionar u Domu zdravlja - www.025.rs\nwww.025.rs / ODŽACI / DRUŠTVO / Ponovo radi stacionar u Domu zdravlja\nPonovo radi stacionar u Domu zdravlja\nAngažovanjem specijaliste interne medicine dr Duška Kornjače, stekli su se uslovi za početak rada stacionara u Domu zdravlja u Odžacima.\nJedna od nejasnoća vezanih za dalje funkcionisanje Doma zdravlja, nakon previranja u odžačkoj zdravstvenoj ustanovi, koja su izazvana ostavkom dr Vladimira Košutića i imenovanjem za v.d. direktora Steve Panića, svoj epilog dobila je u sredu, 1. februara.\nNa taj dan, posle dvomesečne pauze, sa radom je počeo stacionar. Scenario po kom je, na ovaj objekat trebao da se stavi „katanac za navek“, sudeći po svemu, bio je nerealan. Od v.d. direktora Steve Panića saznajemo da je razlog kratkotrajnog zatvaranja stacionara taj što njega mora da vodi specijalista interne medicine.\nDr Panić za „Naše novine“ kaže da su se angažovanjem specijaliste interne medicine dr Duška Kornjače stvorili uslovi za nesmetan rad nekadašnjeg stacionara za plućne bolesti, a danas, shodno broju stanovnika koji je u opštini Odžaci manji od 40.000, stacionara internističkog tipa.\n-Zahvaljujući lokalnoj samoupravi, koja će iz budžeta finansirati rad dr Kornjače, rešili smo problem specijaliste interne medicine – istakao je v.d. direktora Doma zdravlja Steva Panić, poručivši da će nivo zdravstvene zaštite u stacionaru u narednom periodu biti visok.\nIako je broj od 25 ležaja ograničavajući faktor, specijalista interne medicine dr Duško Kornjača za „Naše novine“ kaže da će svi građani opštine Odžaci kojima je potrebna dodatna medicinska pomoć u stacionar biti primljeni i pregledani.\nApeluje dr Kornjača da se u stacionar ne javljaju pacijenti kojima zdravstveno stanje nije ugroženo.\n-Svakom pacijentu, pre nego ga smestimo u stacionar, ustanoviće se opravdanost boravka. U svom radu rukovodićemo se pre svega interesima pacijenata, ali i interesima zdravstva kao osnovne institucije – istakao je dr Kornjača, dodavši da stacionar nije mesto u kom se zbrinjavaju socijalno ugrožene kategorije.\n-Ograničeni smo i budžetom i brojem smeštajnih kapaciteta. Shodno tome, u stacionar će biti smešteni samo oni pacijenti čije zdravstveno stanje to zahteva – rekao je za „Naše novine“ specijalista interne medicine dr Duško Kornjača.\nTags: Dom zdravlja Odžaci, dr Duško Kornjača, Stacionar\nMacinger novi predsednik Udruženja sportskih ribolovaca\nSudar hitne pomoći i putničkog vozila


Odlazeća ambasadorka Izraela: Nismo priznali Kosovo, nadamo se sprorazumnom rešenju - Kosovo Online\nOdlazeća ambasadorka Izraela: Nismo priznali Kosovo, nadamo se sprorazumnom rešenju\n2. Avgust 2020. • 11:56\nOdlazeća ambasadorka Izraela u Srbiji Alona Fišer Kam podsetila je da ta zemlja nije priznala Kosovo, dodajući da se nada da će doći do sporazuma u dijalogu Beograda i Prištine.\n„Izrael nije priznao Kosovo. Nadam se da će novi razvoj događaja na Balkanu omogućiti proces koji vodi ka sporazumu koji će olakšati regionu da uloži više napora u postizanje blagostanja i napretka“, rekla je ona za beogradski „Blic“.\nOna je istakla da su na Bliskom istoku uvideli da borba sa kovidom-19 iziskuje regionalnu saradnju, jer pandemija ne poznaje granice.\nOdgovarala je i na pitanje šta će poneti iz Beograda nakon četvorogodišnjeg mandata.\n„Poneću sa sobom osmeh na licima ljudi kada kažem da sam izraelska ambasadorka. Verujem da geopolitički izazovi sa kojima se Srbija suočava uz istorijsko prijateljstvo i solidarnost naše dve zemlje nose element posebnosti i razumevanja u našim odnosima. Moramo mnogo više da radimo kako bismo ta osećanja preveli u političku agendu zajedničkih interesa, uz zadržavanje tog specijalnog elementa našeg dubokog prijateljstva“, istakla je Fišer Kam.\nIzrael Srbija Kosovo Alona Fišer Kam\nVučić: Zahvalni smo Izraelu jer poštuje suverenitet Srbije\nPredsednik Srbije Aleksandar Vučić primio je danas u oproštajnu posetu ambasadorku Izraela Alonu Fišer Kam i izrazio zadovoljstvo stalnim napretkom političkog dijaloga i ekonomske saradnje Srbije i Izraela.\nFišer Kam: Izrael odbija da prizna Kosovo uprkos pritisku\nSrpski telegraf: Izraelski model za rešenje Kosova?


Monopoli nisu jedini krivci za nestašicu hrane | Agrarije\nMonopoli nisu jedini krivci za nestašicu hrane\nMonopoli i karteli nisu glavni krivci za nestašice i poskupljenja hrane u Srbiji, već je na to uticao i sklop agrarne, energetske i političke situacije u zemlji, ocenio je danas agroekonomist i nekadašnji ministar poljoprivrede Srbije Goran Živkov.\n“Monopola u agrarnom sektoru ima, ali teško ih je otkriti, a najviše ih ima u oblastima gde se država meša, kao što su proizvodnja semenske pšenice u državnom institutu ili distribucija đubriva jedne kompanije”, rekao je on na tribini Pres klub Medija centra u Beogradu.\nPrema njegovim rečima, uzrok za “lošu situaciju u kojoj se nalazi srpska poljoprivreda je to što nismo uspeli da izgradimo institucije podrške, kontrole i regulative poljoprivrednog sistema”.\nIstakao je da srpska poljoprivreda ima perspektivu u EU, jer zemlja ima dobru klimu i oko 4,5 miliona hektara poljoprivrednog zemljišta.\n“Tržište EU za srpsku poljoprivredu nije pretnja, već šansa koju bi trebalo iskoristiti”, rekao je on i naglasio da bi domaći agrar mogao da profitira zbog većih subvencija i tržišta, ali i bolje regulative u Uniji, kazao je on.\n‘Do ulaska u EU moramo da podignemo konkurentnost, što se postiže investiranjem u opremu, tehnologiju i definisanjem socijalne politike na selu i omogućavanjem pomoći dobrim gazdinstvima da napreduju”, naveo je Živkov.


Ogromni vojni troškovi doveli Bugarsku na 2. mesto u NATO-u - 17.08.2019, Sputnik Srbija\nOgromni vojni troškovi doveli Bugarsku na 2. mesto u NATO-u\nBugarska je na drugom mestu u NATO-u po budžetu za odbranu u odnosu na bruto domaći proizvod, odmah iza Sjedinjenih Američkih Država, nakon što je bugarska vlada... 17.08.2019, Sputnik Srbija\n21:38 17.08.2019 (Osveženo: 03:54 26.08.2021)\nBugarska je na drugom mestu u NATO-u po budžetu za odbranu u odnosu na bruto domaći proizvod, odmah iza Sjedinjenih Američkih Država, nakon što je bugarska vlada uplatila milijardu i 200 miliona dolara za kupovinu novih osam lovaca F-16, prenosi Bugarska nacionalna televizija (BNT).\nBudžet bugarskog Ministarstva odbrane za 2019. godinu iznosi tri milijarde i 515 miliona leva, odnosno oko jednu milijardu i 800 miliona evra.\nNa samitu NATO-a u Velsu 2014. godine, generalni sekretar NATO-a Jens Stoltenberg rekao je da je potrebno da Bugarska poveća svoje troškove za odbranu.\nKako navodi BNT, dobra vest je da nakon godina smanjenja vojnih budžeta, svi saveznici NATO-a postepeno povećavaju svoje izdatke za odbranu, te da sve više zemalja-članica Alijanse dostiže cilj od dva odsto sredstava za odbranu u odnosu na BDP.\nOd svih 29 zemalja-članica NATO-a, najveći budžet za odbranu imaju SAD odnosno 3,42 odsto u odnosu na BDP, Bugarska 2,6 odsto u odnosu na BDP, a nakon toga slede Grčka, Velika Britanija, Estonija, Rumunija, Poljska i Letonija.\nSimeon Nikolov iz bugarskog Centra za strateške studije smatra da se Bugarska nalazi u zlatnom okruženju sa samo šest zemalja-članica NATO-a koje ispunjavaju kriterijum odvajanja za odbranu od dva odsto u odnosu na nacionalni BDP, preneo je Tanjug.\nNemačka troši 1,3 odsto u odnosu na svoj BDP za odbranu, ali taj iznos vredi 37,6 milijardi evra.


III Međunarodna SEEDI konferencija o digitalizaciji kulturne baštine\nsrijeda, 03 oktobar 2007 23:51\nTrodnevna Međunarodna SEEDI konferencija o digitalizaciji kulturne baštine, koja se održavala na Cetinju 0d 13-15. septembra 2007. godine, sasvim je opravdala očekivanja. Predstavljeno je 29 izuzetno sadržajnih referata, koje je za ovu konferenciju pripremilo 47 specijalista za oblast digitalizacije iz zemalja jugoistočne Evrope i svijeta.\nPotpisani Ugovori o punopravnom članstvu u COBISS.CG\nčetvrtak, 26 jul 2007 23:50\nKrajem januara 2007. godine potpisani su Ugovori o punopravnom članstvu u bibliotečko-informacionom sistemu COBISS.CG između Centra Virtuelne biblioteke Crne Gore i devet postojećih članica sistema, koje su raskinule ugovor sa IZUM-om. Potpisivanjem ovih Ugovora predviđeno je da VBCG preuzme sve ingerencije IZUM-a Maribor.\nII Međunarodni podgorički sajam knjiga\nčetvrtak, 26 jul 2007 22:32\nCNB „Đurđe Crnojević“ je i ove godine imala zapaženo učešće na II Međunarodnom podgoričkom sajmu knjiga. Na štandu Biblioteke bila su izložena prepoznatljiva i vrijedna izdanja na temu crnogorskog bibliotekarstva, kulturne istorije, kao i vrijedna bibliografska izdanja. Od novih izdanja posjetioci Sajma su bili u prilici da prelistaju „Portrete IX“ Dušana Martinovića, knjigu eseja „Crnogorsko proljeće“ akademika Čeda Vukovića, kao i prvu svesku „Tekuće bibliografije monografskih publikacija“ za 2002. godinu.\nSastanak sa direktorima biblioteka, dosadašnjih clanica COBISS.CG\nsrijeda, 18 jul 2007 23:49\nU cilju upoznavanja dosadašnjih članica COBISS-a o potpisivanju novih ugovora o punopravnom članstvu, u CNB je 24.01.2007. godine organizovan sastanak direktora biblioteka dosadašnjih članica sistema. To su: Univerzitetska biblioteka, Biblioteka Pravnog fakulteta, Biblioteka Ekonomskog fakulteta, Biblioteka Fakulteta političkih nauka, Biblioteka Prirodno-matematičkog i tehničkih fakulteta, Biblioteka Filozofskog fakulteta, Biblioteka Pomorskog fakulteta, Biblioteka CANU i Narodna biblioteka „Radosav Ljumović". Rok za potpisivanje novih ugovora sa COBISS centrom Crne Gore je 31.01.2007. godine.\nSastanak direktora matičnih biblioteka\nU CNB „Đurđe Crnojević" je 26.12.2006. godine održan Sastanak direktora matičnih biblioteka Crne Gore, na kojem su prisutni upoznati sa detaljima o potpisivanju krovnog ugovora sa IZUM-om Maribor. CNB je realizovala sve preduslove za osnivanje VBCG centra za Crnu Goru. (VBCG – Virtuelna Biblioteka Crne Gore)


Gender centar – Centar za jednakost i ravnopravnost polova Republike Srpske\nCentar za jednakost i ravnopravnost polova - Gender centar je osnovan Odlukom Vlade Republike Srpske u decembru 2001. godine. Osnivanje ovakvog tijela na entitetskom nivou je bio jedan od uslova za ulazak Bosne i Hercegovine u Savjet Evrope.\nCilj djelovanja je podrška uvođenju jednakosti i ravnopravnosti polova u sve oblasti života i rada u Republici Srpskoj kroz zakone, politike i programe, u saradnji sa domaćim i međunarodnim institucijama i organizacijama, u skladu sa domaćim zakonima i međunarodnim konvencijama i sporazumima ratifikovanim od strane naše zemlje.\nMandat Gender centra Vlade Republike Srpske\n• prati položaj žena i implementaciju njihovih zagarantovanih prava;\n• prati i koordinira aktivnosti na sprovođenju Zakona o ravnopravnosti polova u Bosni i Hercegovini;\n• učestvuje u pripremi i ocjeni zakona, drugih propisa i opštih akata, radi uvođenja standarda ravnopravnosti polova;\n• pruža stručnu i savjetodavnu pomoć i podršku u uspostavljanju i unapređenju institucionalnog djelovanja na uvođenju i praćenju primjene standarda za ravnopravnost polova u svim oblastima;\n• učestvuje u izradi izvještaja ovlaštenih tijela prema međunarodnim institucijama (Ujedinjene nacije, Evropska unija, Savjet Evrope itd.) o stanju po preuzetim konvencijama i drugim dokumentima iz oblasti ravnopravnosti polova;\n• informiše javnost o bitnim pitanjima ženskih – ljudskih prava;\n• sarađuje sa Vladom i predstavlja savjetodavno tijelo u oblasti odnosa među polovima-ljudskih prava;\n• ostvaruje saradnju sa Narodnom skupštinom Republike Srpske na pitanjima ravnopravnosti polova;\n• ostvaruje saradnju sa institucijama u Bosni i Hercegovini, kao i sa regionalnim i međunarodnim institucijama i tijelima za ravnopravnost polova;\n• ostvaruje saradnju sa domaćim i međunarodnim nevladinim organizacijama; te koordinira implementaciju domaćih i međunarodnih programa;\n• obavlja i druge poslove u skladu sa Odlukom o osnivanju i Zakonom o ravnopravnosti polova u Bosni i Hercegovini.\nNaša misija je stručna i savjetodavna podrška institucijama na uvođenju jednakosti i rodne ravnopravnosti u sve oblasti društvenog života u Republici Srpskoj kroz zakone, politike i programe, u saradnji sa domaćim i međunarodnim institucijama i organizacijama, kao i sprovođenje principa rodne ravnopravnosti propisanih međunarodnim konvencijama i sporazumima ratifikovanim od strane naše zemlje.\nNaša vizija je stvaranje boljeg i humanijeg društva u Republici Srpskoj, u kome će muškarci i žene ravnopravno učestvovati, stvarati i dijeliti dobrobit uz međusobnu toleranciju i puno uvažavanje svih ljudskih prava.\nGender centar obavlja sljedeće poslove:\n• Praćenje položaja žena i sprovođenja njihovih zagarantovanih prava u domaćem i međunarodnom zakonodavstvu, koordinacija i saradnja sa institucionalnim mehanizmima za ravnopravnost polova na svim nivoima vlasti u RS, BiH i FBiH\n- Strateško planiranje i djelovanje – Gender akcioni plan za BiH\n- Postupanje po zahtjevima za ispitivanje kršenja Zakona o ravnopravnosti polova u BiH\n- Usklađivanje zakona i drugih propisa sa Zakonom o ravnopravnosti polova u BiH\n- Usklađivanje strategija, politika i programa\n- Saradnja sa Agencijom za ravnopravnost polova BiH i Gender Centrom FBiH\n- Saradnja sa institucijama u zakonodavnoj, izvršnoj i sudskoj vlasti\n- Izvještavanje po CEDAW konvenciji\n- Izvještavanje Savjetu Evrope\n- Izvještavanje po drugim međunarodnim obavezama\n• Gender statistika\n- Publikacija "Muškarci i žene u Republici Srpskoj"\n- Rad na poboljšanju statističkih podataka razvrstanih po polu\n- Podrška institucijama u vođenju i razvrstavanju statističkih podataka po polu\n• Analize, istraživanja, obuke i promocija jednakih prava i mogućnosti za žene i muškarce\n- Saradnja sa obrazovnim ustanovama\n- Jačanje kapaciteta medija za promovisanje jednakosti i ravnopravnosti polova\n- Promocije, okrugli stolovi, konferencije i drugi događaji\n• Bilateralna i regionalna saradnja, saradnja sa domaćim i međunarodnim organizacijama i učešće u domaćim i međunarodnim programima za gender pitanja\n- Saradnja sa domaćim i međunarodnim nevladinim organizacijama\n- Saradnja sa sindikatima\n- Saradnja sa regionalnim i međunarodnim institucijama za ravnopravnost polova


Muškarac koji ima seks s muškarcem u Tanzaniji može da bude osuđen na doživotnu kaznu zatvora\nIzvor\tN1\tjul 24, 2016\nMuškarac koji ima seks s muškarcem u Tanzaniji može da bude osuđen na doživotnu kaznu zatvora, piše Independent. Ali to nije jedina mera vlade ove istočnoafričke države usmerena protiv LGBT zajednice. Ovih dana otiši su i korak dalje u diskriminaciji - zabranjen je uvoz i prodaju lubrikanata.\n"Istina je da je vlada zabranila uvoz i upotrebu lubrikanata kako bi zaustavila širenje HIV-a", naveo je ministar zdravlja te zemlje domaćim medijima.\nOn je dodao da lubrikanti podstiču homoseksualnost, što je protiv zakona u zemlji, i može dovede do doživotne kazne.\nTanzanija je jedna od nekoliko zemalja Komonvelta koje istopolni seks smatraju krivičnim delom.\nIako se zakon ne primenjuje tako striktno kao u nekim drugim delovima istočne Afrike, aktivisti strahuju da se situacija polako pogoršava.\nKako izveštava AFP, novoimenovani regionalni komesar iz Dar es Salama, Paul Makonda, najavio je veliku akciju protiv homoseksualaca u julu, kao i hapšenja po klubovima svih onih za koje se sumnja da su gejevi.\nPojedini od aktivista, koji otvoreno govore o problemu te zajednice u Tanzaniji, prestali su da postavljaju sadržaje na internet, nakon što je Makonda zapretio da će policija da pohapsi sve one koji ih prate na društvenim mrežama.\nMinistar zdravlja Tanzanije naveo je da 23 odsto muškaraca koji imaju seks sa muškarcima u toj zemlji - imaju HIV. Kako navodi Independent, on nije ni uzeo u obzir činjenicu da je nova zabrana upravo kontradiktorna UNAIDS -u, koji preporučuje da se lubrikanti na bazi vode i kondomi distribuiraju u regione sa velikom rasprostranjenošću HIV-a, kako bi se sprečilo širenje.\nHRW: Policajci ih tuku i siluju, čak i decu\nS druge strane, Hjuman rajts voč je ranije optužio policiju te zemlje za kršenje ljudskih prava LGBT zajednice, kao i za seksualno zlostavljanje ljudi.\nTokom 2013. godine, aktivisti te organizacije su otkrili da su seksualne radnice, seksualne manjine i narkomani često hapšeni, pritvarani danima, a policija ih je tukla i silovala. Policajci su silovali čak i decu od 12 godina, naveli su.\n« 10 zemalja sveta u kojima je sloboda medija nezamisliva! Naučnici: Bubašvabino "mleko" hrana budućnosti »\nSPREMITE SE ZA RAZGOVOR ZA POSAO: Ovo su reči koje ne želi da čuje nijedan poslodavac\nKada se pripremate za razgovor za posao, veoma je bitno da znate kako da istaknete svoje…


Novogodišnja Moda za poneti u Kulturnom centru Grad - Kulturni kišobran\nKC Grad otvara svoj prostor tokom tri decembarska dana, 24. 25. i 26. decembra od 14 do 20h Novogodišnjem izdanju Mode za poneti.\nU pretprazničnoj atmosferi okupićemo lokalne dizajnere i kreativce, videti šta je novo na domaćoj kreativnoj sceni, podržati lokalnu proizvodnju i male brendove i pronaći inspiraciju za poklone pred predstojeće praznike!\nSvi zainteresovani izlagači mogu poslati prijavu (2 fotografije u visokoj rezoluciji i ime brenda) na konkursi@gradbeograd.eu do 10. decembra do ponoći.\nBroj izlagača je ograničen, pa vas pozivamo da se prijavite što pre.\nZvanični event je na sledećem linku: https://www.facebook.com/events/600061527938124/?acontext=%7B%22event_action_history%22%3A[%7B%22surface%22%3A%22page%22%7D\nkulturni centar grad, Moda, Novogodišnja Moda za poneti


U ORGANIZACIJI NVO „STUB” Mladi obeležavaju Dan grada | Dunav Televizija\nNaslovna Vesti Društvo U ORGANIZACIJI NVO „STUB” Mladi obeležavaju Dan grada\nU ORGANIZACIJI NVO „STUB” Mladi obeležavaju Dan grada\nNovosadski Gradski odbor nevladine organizacije „Stub”, koji uglanom okuplja studente Univerziteta u Novom Sadu, u susret obelažavanju 1. februara, Dana grada Novog Sada, pripremio je prigodne manifestacije.\nPotpredsednik GO te organizacije Nikola Ivanović kaže za „Dnevnik” da će sutra u 19 sati u svojim prostorijama u Ulici Maksima Gorkog 4e, organizovati predavanje na temu „Kako doživeti svoje snove: Slučaj Novi Sad”. Predavač je direktor Fondacije „Novi Sad 2021 – Evropska prestonica kulture” Nemanja Milenković.\n– Dan kasnije u 14 sati na platou ispred Srpskog narodnog pozorišta čestitaćemo građanima praznik grada uz prigodne poklone, dok će naša glavna manifestacija, pod nazivom „Novi Sad u očima” Sare Maoduš i Biljane Majer, biti organizovana u Kulturnom centru. Koristim priliku da pozovem građane da uzmu učešće u tim manifestacijama i da u duhu Prestonice kulture obeležimo Dan Srpske Atine – rekao je Ivanović.\nPrethodni tekstDruga “Čvarkijada” u Sremskoj Mitrovici\nSledeći tekstNovosadski stilista uhapšen zbog sumnje da je zlostavljao maloletnike\nOd Štrpca i Goraždevca do Novog Sada


Izgradnja pešačko-biciklističkog mosta sačuvaće Adu Ciganliju od automobila | Energetski portal Srbije\nPešačko-biciklistički most od Ade Ciganlije do Novog Beograda aspolutno je potreban građanima, jer Ada predstavlja najzanačajniji prirodni rezervat koji grad Beograd ima, istakao je glavni gradski urbanista Marko Stojčić gostujući na Studiju B.\n„Što je više uređujemo, Ada Ciganlija je sve više privlačnija, ali ima i sve više automobila kojima sugrađani tamo stižu. Zato ovaj most prvenstveno ima namenu da „prebaci“ pešake i bicikliste sa novobeogradske strane na najveće beogradsko izletište. Kao što znamo Novi Beograd i Zemun su veličine Novog Sada, tako da je reč o zaista velikom broju ljudi koji dolaze na Adu automobilom. Na ovaj način oni će se zaustaviti na mestu gde pravimo javnu garažu sa 300 parking mesta. Oni će, naravno, preći biciklom ili peške na Adu, a pozicija je takva da je moguća distribucija ljudi levo i desno od mosta jer je u pitanju Ulica omladinskih brigada, jedna od najznačajnijih saobraćajnica na Novom Beogradu i prirodno je da se tu i završi“, istakao je Stojčić.\n„S obzirom na to da se radi o pešačko-biciklističkom mostu, sada ne možemo tačno da da kažemo koliko će iznositi vrednost radova, da li će biti oko sedam ili osam miliona evra, ali dugoročno će se svakako isplatiti jer ćemo zaštititi Adu Ciganliju“, istakao je Stojčić.


Nove olakšice za otplatu kredita | 013 info\nNove olakšice za otplatu kredita\nTanjug\tPon, 14/12/2020 - 19:56\nNarodna banka Srbije donela je nove mere kojima se građanima, čiji su prihodi u poslednja tri meseca bili ispod proseka Republike, olakšava otplata kredita prema banci ili davaocu finansijskog lizinga.\nTakođe je propisala uslove pod kojima su banke i davaoci finansijskog lizinga u obavezi da olakšaju otplatu obaveza i drugim dužnicima - poljoprivrednicima, preduzetnicima privrednim društvima, koji su zbog pandemije upali u finansijske teškoće.\nIzvršni odbor NBS je usvojio na današnjoj vanrednoj sednici Odluku o privremenim merama za banke u cilju adekvatnog upravljanja kreditnim rizikom u uslovima pandemije kovid-19, kao i Odluku o privremenim merama za davaoce finansijskog lizinga.\nOvim odlukama NBS propisuje mere i aktivnosti koje su banke i davaoci finansijskog lizinga dužni da primene u cilju adekvatnog upravljanja kreditnim rizikom, što podrazumeva blagovremeno identifikovanje potencijalnih poteškoća kod dužnika i preduzimanje odgovarajućih koraka.\nUpravo iz tog razloga, NBS propisuje im obavezu da dužniku (fizičkom licu, poljoprivredniku, preduzetniku i privrednom društvu), koji usled okolnosti izazvanih pandemijom nije u mogućnosti da izmiruje svoje obaveze prema banci ili davaocu finansijskog lizinga, odnosno koji može imati teškoće u izmirivanju tih obaveza, na njegov zahtev, odobri olakšicu u otplati obaveza, navodi se u saopštenju centralne banke.\nNBS je procenila da potrebu za olakšicama imaju posebno nezaposlena lica, dužnici čiji su prosečni neto mesečni prihodi u poslednja tri meseca ispod proseka zarada u Srbiji, kao i dužnici sa prosečnim neto mesečnim prihodima u poslednja tri meseca do 120.000 dinara, a čiji je neto mesečni prihod manji za 10 posto ili više u odnosu na prihod pre 15. marta 2020. i čiji je stepen kreditne zaduženosti, odnosno opterećenost mesečnih primanja kreditnim i drugim obavezama iznad 40 odsto tih prihoda.\nZa poljoprivrednike, preduzetnike i privredna društva ocenjeno je da je olakšice u otplati obaveza potrebno ponuditi naročito dužnicima koji su u 2020. imali pad poslovnih prihoda, odnosno prometa od najmanje 15 odsto u odnosu na 2019. ili je došlo do prekida poslovanja dužnika u neprekidnom trajanju od najmanje 30 dana usled pandemije kovid-19.\nTakođe pravo na navedene olakšice imaće i dužnici koji su u docnji dužoj od 30 dana u materijalno značajnom iznosu po osnovu bilo koje obaveze na koje se odluka primenjuje.\nPored navedenog, ostavljena je mogućnost bankama i davaocima finansijskog lizinga da na obrazložen zahtev dužnika, ukoliko usled drugih činjenica i okolnosti ocene da je došlo do pogoršanja finansijskog položaja i nemogućnosti izmirivanja obaveza dužnika, odobre olakšice dužniku.\nOlakšice koje su predviđene odlukama odnose se na reprogram i refinansiranje kredita i obaveza iz finansijskog lizinga, uz odobravanje grejs perioda od šest meseci i odgovarajućeg produženja roka otplate tako da mesečne obaveze dužnika ne budu veće od onih iz plana otplate pre odobravanja olakšica. Tokom grejs perioda, banka obračunava kamatu, pri čemu se dužnik, u samom zahtevu, opredeljuje da li će plaćati kamatu tokom trajanja grejs perioda ili nakon njegovog isteka.\nDrugi kreditni proizvodi, kreditna kartica i dozvoljeno prekoračenje računa, mogu biti obuhvaćeni olakšicama u skladu sa ovom odlukom, na način da se odobri kredit za refinansiranje obaveza po osnovu tih proizvoda uz grejs period od šest meseci, i ugovorenu mesečnu otplatu pri čemu se period otplate produžava na način da mesečne obaveze ne budu veće u odnosu na mesečne obaveze koje bi dužnik inače plaćao po tom proizvodu.\nIz NBS posebno ističu da banke, odnosno davaoci finansijskog lizinga ne mogu naplatiti naknadu za preduzete mere i aktivnosti u skladu sa odlukama, kao ni troškove koje mogu imati u vezi s tim merama i aktivnostima, uključujući i troškove za obradu zahteva klijenta, osim troškova neophodnih za odobravanje potraživanja, a koje ne utvrđuje banka odnosno davaoci finansijskog lizinga (npr. kreditni biro ili katastar nepokretnosti).\nSvi dužnici koji ispunjavaju propisane uslove mogu podneti banci/davaocu finansijskog lizinga zahtev za dobijanje olakšica elektronskim putem ili poštom, kao i u poslovnim prostorijama do 30. aprila 2021. godine, s tim da dužnicima savetujemo da zbog trenutne epidemiološke situacije prednost daju elektronskom načinu komunikacije.\nBanka, odnosno davalac finansijskog lizinga dužni su da o zahtevu dužnika odluče i o toj odluci obaveste dužnika u roku od 30 dana od dana prijema zahteva.\nDonete odluke stupaju na snagu sutra, te su dužnici već od narednog dana u mogućnosti da bez obzira na obaveštenje banaka/davaoca finansijskog lizinga podnesu zahtev za dobijanje navedenih olakšica.\nNBS će, kao i do sada, s dužnom pažnjom pratiti uticaj izmenjenih okolnosti na sve relevantne tržišne učesnike i odgovorno preduzimati korake iz svoje nadležnosti usmerene na očuvanje stabilnosti finansijskog sistema, što je preduslov za očuvanje i unapređenje privrednog rasta u celini, navodi se u saopštenju.\nsrbija NBS kredit


Automobilom podletio pod kamion na priobalnom putu u Zvorniku - Bportal.ba - Najvažnije vijesti iz BiH\nAutomobilom podletio pod kamion na priobalnom putu u Zvorniku\nU ovoj nesreći , koja se dogodila u 12.20 sati, nije bilo povrijeđenih, dok je na vozilima pričinjena materijalna šteta, potvrdio nam je portparol PU Zvornik Miljan Bobar.\nSaobraćaj je zbog uviđaja bio obustavljen za teretna vozila, a obavili su ga policajci Policijske stanice za bezbjednost saobraćaja PU Zvornik.\nOznačeno: Pasco County, PU Zvornik, saobraćajna nesreća\nCrni bilans saobraćajnih nesreća: Niz koji samo mi možemo prekinuti\nPosted on 16. Februara 2018. 16. Februara 2018. Author\nCrni niz počeo je u četvrtak u 17.35 na magistralnom putu Bijeljina – Rača, u mjestu Dvorovi, gdje je Banjalučanin Luka J. (71) golfom 7 usmrtio mještanku Darinku T. (77), koja je pješačila. Policija je obavila uviđaj te utvrđuje uzroke tragedije. Tragedija se u petak, 20 minuta nakon ponoći, dogodila i u mjestu Osinja, opština […]\nMeđu osumnjičenim dilerima i policajac: Zatraženo pritvaranje uhapšenih u akciji “Gastarbajter”\nNakon akcije koju su proveli pripadnici SIPA i MUP-a ZHK, Tužilaštvu su predati Tadija Ivanović, Željko Majstorović, Jozo Pap, Tomislav Primorac, te Ivan Artuković, svi sa područja Ljubuškog. Majstorovića Tužilaštvo tereti da je organizirao grupu ljudi s ciljem počinjenja krivičnih djela neovlaštene proizvodnje i stavljanja u promet opojne droge, dok su Ivanović, Pap, Artuković, te […]\nMeđunarodni aerodrom Sarajevo: Pokušao prokrijumčariti sat vrijedan 68.000 KM\nIz UIO pojašnjavaju da su pripadnici Grupe za sprečavanja krijumčarenja i prekršaja, iz Regionalnog centra Sarajevo, na osnovu informacija koje su im ustupile kolege iz Uprave carina Republike Hrvatske, izvršili presretanje i pregled prtljaga državljanina Bosne i Hercegovine koji je u našu zemlju pokušao ući preko Međunarodnog aerodroma Sarajevo. Prilikom skeniranja prtljaga pronađen je i […]\nPotraga za Amarom tapka u mjestu: Ne postoji trag o tome gdje se mladić nalazi


Muzej grada Beograda - Sputnjik Srbija\n20:00 03 Mart 2021\nBlago sakupljano u osam hiljada godina dugoj istoriji Beograda uskoro na jednom mestu\nSa kolekcijom koja je dostigla skoro 200.000 artefakata koji svedoče o 8.000 godina dugoj istoriji grada, Muzej grada Beograda za četiri godine dobiće svoj muzejski prostor.\nNagrada Muzeja grada Beograda posthumno Vladimiru Veličkoviću\nMuzej grada Beograda obeležio je danas u Skupštini grada Beograda 117 godina svog postojanja. Tim povodom je dodelio obnovljenu nagradu (posle 47 godina) za sveukupan doprinos stvaralaštvu na teritoriji Beograda i to posthumno akademiku, slikaru Vladimiru Veličkoviću.\nSrpska Mona Liza u gostima kod kneginje Ljubice\nČuvena slika Uroša Predića „Kosovka devojka“, koju mnogi smatraju srpskom Mona Lizom, biće izložena u Konaku kneginje Ljubice od 2. do 16. oktobra. Njeno izlaganje deo je programa „Dani evropske baštine“.\nKosovka devojka nije izašla iz podruma - ona se čuva na tajnoj lokaciji\nNisu tačne spekulacije u srpskim medijima da se čuvena slika Kosovska devojka, Uroša Predića, koja je sada izložena u Skupštini grada, čuva po nekakvim podrumima. To delo je, zbog velike vrednosti, dobro čuvano u depou - na tajnoj lokaciji.\n03/03 19:59 Šta će biti 4. marta: Kapitol jača obezbeđenje zbog grupa koje veruju da se Tramp vraća na vlast\n03/03 19:53 Legendarna Hrvatica veruje u Ruskinju: Rekla sam treneru – ona može da obori rekord /video/\n03/03 19:34 Nezvani gosti iznad Baltika: Dočekao ih Su-27\n03/03 19:13 Sastanak Vučića i Lajčaka: Pet najvažnijih stavova o Kosovu i Metohiji /video, foto/


Hartman: Optužnica protiv Milutinovića još od 99. godine, 30/12/02 - 2002-12-30\nTužiteljstvo Haškog suda ponovilo je poziv vlastima u Beogradu da bez oklijevanja izruče, ili omoguće dobrovoljni transfer Milana Milutinovica u Hag. U posljednjoj izjavi medijima, glasnogovornica glavnog tužitelja, Florans Hartman je podsjetila da obaveza izručenja Milutinovića Haškom tribunalu postoji još od 1999. godine, kada je protiv njega podignuta optužnica za ratne zločine i Beogradu upućen nalog za njegovo hapšenje.\nPodsjećajući kako su jugoslavenske vlasti odbijale Milutinovićevo izručenje jer je imao predsjednički imunitet, glasnogovornica Carle del Ponte ponavlja kako Hag ne priznaje "nikakve imunitete" ali i primjećuje da se od nedjelje tope i posljednji arguumenti Beograda. Pošto Milutinoviću ističe mandat predsjednika Srbije, nestaje i njegov imunitet. Zbog toga, Hag očekuje njegov hitan, dobrovoljan ili prisilan, transfer u Hag.\nUz demante vijesti da je Milutinović bio u kontaktu sa tužiteljima Haškog suda, ovaj izvor podsjeća kako je 19. decembra glavni tužitelj uputila pismo jugoslovenskom ministarstvu pravde sa ozbiljnim podsjećanjem na obavezu predaje Milutinovića, odmah po isteku njegovog mandata.\nEuropska štampa danas takodje podsjeća kako je glavni tužitelj, Carla del Ponte pojačala pritisak na Beograd da izruči sada već bivšeg predsjednika Srbije, ocjenjujući kako bi Milutinovićeva sudbina mogla ovisiti i od ishoda borbe za vlast izmedju premijera Djindjića i jugoslavenskog predsjednika Koštunice.


Inflacija u 2021. godini 7,9 odsto - Nira Press\nPočetna » Inflacija u 2021. godini 7,9 odsto\nPrema podacima Republičkog zavoda za statistiku, inflacija je u decembru usporila rast i na mesečnom nivou iznosila je 0,4%, dok je u odnosu na decembar 2020. godine iznosila 7,9%. Prosečna godišnja inflacija u 2021. godini iznosila je 4,0%, saopštila je Narodna banka Srbije.\nUsporavanje ukupne inflacije na mesečnom nivou rezultat je pada cena neprerađene hrane od 1,1%, pri čemu su na mesečnom nivou snižene cene svih kategorija neprerađene hrane – svežeg voća za 4,8%, svežeg mesa za 0,7% i svežeg povrća za 0,5%. Cene prerađene hrane su nastavile da rastu, ali sporijim tempom u odnosu na prethodne mesece, čemu su doprinele i mere Vlade Srbije u pogledu ograničavanja cena osnovnih životnih namirnica.\nPosmatrano prema strukturi, tri četvrtine međugodišnje inflacije od 7,9% u decembru je i dalјe bilo je opredelјeno kretanjem cena hrane i energenata, tj. onim kategorijama na koje monetarna politika ne može direktno da utiče u značajnijoj meri. Cene neprerađene hrane su u decembru, u odnosu na isti mesec prethodne godine povećane za 20,9%, dok su cene prerađene hrane bile više za 8,0% na međugodišnjem nivou. Visok međugodišnji rast cena hrane posledica je delovanja nekoliko faktora – rasta svetskih cena hrane, suše, viših troškova u proizvodnji, kao i izrazito niskih nivoa ovih cena tokom 2020. usled izostanka znatnog dela tražnje.\nCene energenata su na mesečnom nivou stagnirale u decembru, dok su posmatrano u odnosu na decembar 2020. bile više za 13,4%. Nјihovo kretanje je u najvećoj meri bilo opredelјeno globalnim faktorima, pre svega rastom svetske cene nafte, koji se prelio i na rast cena naftnih derivata na domaćem tržištu (23,5% međugodišnje u decembru).\nS druge strane, međugodišnja bazna inflacija (indeks potrošačkih cena po isklјučenju hrane, energije, alkohola i cigareta) na koju mere monetarne politike mogu da utiču, i u decembru je bila znatno niža od ukupne inflacije i iznosila je 3,5%. Tokom 2021. godine, međugodišnja bazna inflacija se u proseku kretala na nivou od 2,3%. Očuvanju bazne inflacije na niskom i stabilnom nivou doprinosi dugogodišnja relativna stabilnost deviznog kursa, koja predstavlјa sidro cenovne stabilnosti i koja će biti očuvana i u narednom periodu. Takođe, važan faktor niske i stabilne bazne inflacije su i inflaciona očekivanja finansijskog sektora koje se u dužem vremenskom periodu kreću u granicama cilјa. Dodatno, smanjivanju inflatornih pritisaka doprineće i odluka Vlade Srbije da omogući preduzećima da do kraja juna 2022. kupuju struju po znatno povolјnijim uslovima od tržišnih.\nPrema projekciji Narodne banke Srbije, međugodišnja inflacija će tokom prvog tromesečja ove godine najverovatnije nastaviti da se kreće oko nivoa iz decembra 2021. godine. Od drugog tromesečja očekujemo postepeni pad međugodišnje inflacije, dok bi u granice cilјa međugodišnja inflacija trebalo da se vrati tokom trećeg tromesečja. Krajem godine očekujemo međugodišnju inflaciju oko centralne vrednosti cilјa od 3%, a imajući u vidu visoku bazu iz 2021. godine, postoji mogućnost da se krajem godine ukupna\ninflacija nađe i u donjoj polovini cilјanog raspona od 3,0±1,5%. Rizici po pitanju inflacije u narednom periodu odnose se pre svega na kretanja cena primarnih polјoprivrednih proizvoda, svetske cene energenata, brzinu globalnog ekonomskog oporavka i dužinu trajanja problema u globalnim lancima snabdevanja. Kada je reč o domaćim rizicima, inflacija će u najvećoj meri zavisiti i od ishoda naredne polјoprivredne sezone, koja je za potrebe projekcija pretpostavlјena na nivou prosečne. To podrazumeva blagi rast polјoprivredne proizvodnje u odnosu na 2021. godinu koja je zbog suše bila slabija od proseka.


"Hrvatski reprezentativac će obući dresu Srbije!" glasila je vest koja je odjeknula Balkanom ovog petka, ali stvari, zapravo, uopšte ne stoje tako.\nFudbalski savez Srbije nijednog trenutka nije imao nameru da u reprezentaciju pozove Hrvata Bojana Kneževića, koji je za lokalne medije tvrdio da ga je lično pozvao predsednik FSS-a, Slaviša Kokeza.\nKako Blicsport saznaje od izvora bliskih Fudbalskom savezu naše zemlje, Kneževića niko nije zvao iz FSS, a stručni štabovi "A" i mlade reprezentacije - nisu zainteresovani za njegove usluge.\nOčigledno je da je u pitanju bila samo lična promocija ovog momka, koji je trenutno, kao član zagrebačkog Dinama, na pozajmici u Lokomotivi.\nTamošnje "Sportske novosti" su javile da je "ovaj fudbaler, rođen u Zagrebu, prošao sve mlađe selekcije Hrvatske i godinama bio velika nada hrvatskog fudbala", a citirale su njegove reči da su ga "nedavno zvali iz Srbije, iz FSS, i rekli mu da postoji mogućnost da igra za Srbiju".


Prilikom investiranja na tržište Republike Srbije, prvi korak koji investitor treba da preduzme kako bi otpočeo svoju poslovnu aktivnost na srpskom tržištu jeste osnivanje i registracija podobne forme privrednog subjekta, odnosno privrednog društva registrovanog u skladu sa zakonskom regulativom Republike Srbije.\nVodič za osnivanje privrednih društava predstavlja sveobuhvatni pregled koraka i neophodnih radnji koje potencijalni investitor treba da preduzme u procesu osnivanja kompanije, odnosno druge forme privrednog subjekta prilikom investiranja na srpsko tržište. Vodič pruža budućim domaćim i stranim ulagačima sve relevantne informacije, uputstva i pravnu podršku prilikom procesa osnivanja I registracije kompanije, kao i neophodne instrukcije koje se odnose na način i uslove otpočinjanja poslovne aktivnosti na tržištu Srbije.\nStrana pravna i fizička lica mogu osnivati privredna društva i druge oblike poslovanja, u skladu sa Zakonom o privrednim društvima i Zakonom o ulaganjima.\nOblast investicija i stranih ulaganja uređena je Zakonom o ulaganjima ("Sl. glasnik RS", br. 89/2015).\nZakon o ulaganjima uređuje opšti pravni okvir za ulaganja u Republici Srbiji kao i subjekte podrške ulaganjima za efikasno pružanje usluga ulagačima. Predmetni Zakon o ulaganjima izjednačio je domaće i strane investitore, a predvideo je formiranje Saveta za ekonomski razvoj koji je nadležan za odlučivanje o svim investicijama u Srbiji, kao i osnivanje Razvojne agencije Srbije koja je nadležna za vođenje i realizaciju svih investicionih projekata.\nUredbom o uslovima i načinu privlačenja ulaganja ("Sl. glasnik RS", br. 27/2016) propisani su precizni uslovi za dobijanje državnih podsticaja, a propisan je limit za subvencije po novootvorenom radnom mestu čime je smanjena granica za podsticaje investitorima za otvaranje radnih mesta. Takođe, istim aktom je smanjena i granica za dobijanje državne pomoći, uz obavezu zapošljavanja određenog minimalnog broja radnika. Pri tome, investitori moraju obezbediti održavanje investicije najmanje pet godina, redovno isplaćivati plate radnicima, i to u iznosu 120 odsto minimalne zarade, kao i obezbediti najmanje 25 odsto ukupnih ulaganja. Na državne subvencije ne mogu računati preduzeća u teškoćama, firme koje nisu izmirile obaveze prema državi, privredni subjekti koji su broj zaposlenih u protekloj godini smanjili deset odsto, kao ni preduzeća u kojima država ima vlasnički udeo.\nUredbom je precizirano da se sva sredstva podsticaja za privlačenje direktnih investicija obezbeđuju u budžetu Republike Srbije, ali da se deo može obezbediti i iz međunarodne razvojne pomoći. Precizirano je da se sredstva mogu koristiti za finansiranje investicionih projekata u proizvodnom sektoru i sektoru usluga koje mogu biti predmet međunarodne trgovine.\nMeđutim, navedena sredstva podsticaja za privlačenje direktnih investicija se ne mogu koristiti za finansiranje investicionih projekata u sektoru saobraćaja, ugostiteljstva, igara na sreću, trgovine, proizvodnje sintetičkih vlakana, uglja i čelika, duvana i duvanskih prerađevina, oružja i municije, brodogradnje, aerodroma, komunalnom sektoru i sektoru energetike. Napominjemo da se navedeno ograničenje odnosi samo na sredstva podsticaja iz budžeta Republike Srbije koja treba da budu namenjena za finansiranje projekata za privlačenje direktnih investicija u proizvodnom sektoru I sektoru usluga, dok se za gore pobrojane sektore mogu koristiti druga sredstva podsticaja predviđena drugim merodavnim propisima.\nObaveze investitora u skladu sa navedenim aktima su sledeće:\nodržavanje investicije najmanje 5 godina\nredovno isplaćivanje zarada\nrok realizacije zaposlenja do 3 godine\n25 odsto od ukupnog ulaganja mora da obezbedi investitor, bez državne pomoći.\nOsnivanje, organizacija i registracija privrednih društava i ostalih oblika organizovanja privrednih subjekata uređeni su sledećim relevantnim propisima:\nZakon o privrednim društvima ("Službeni glasnik RS", br. 36/2011, 99/2011, 83/2014 - dr. zakon i 5/2015 )\nZakon o postupku registracije u Agenciji za privredne registre ("Službeni glasnik RS", br. 99/2011, 83/2014)\nZakon o javnim preduzećima ("Službeni glasnik RS", br. 15/2016)\nZakon o zadrugama ("Službeni glasnik RS", broj 112/2015)\nPravilnik o sadržini Registra privrednih subjekata i dokumentaciji potrebnoj za registraciju ("Službeni glasnik RS", br. 42/2016)\nOdluka o visini naknade za poslove registracije i druge usluge koje pruža Agencija za privredne registre ("Službeni glasnik RS", br. 119/2013, 138/2014, 45/2015, 106/2015 i 32/2016).\nOdredbe Zakona o privrednim društvima primenjuju se i na oblike organizovanja privrednih subjekata I obavljanja privrednih delatnosti koji su osnovani i posluju u skladu sa posebnim zakonima.\nNavedeni propisi, odnosno njihova rešenja, prilagođena su standardima koji važe u Evropskoj Uniji i razvijenim tržišnim privredama.\n4.12.2014. godine stupio na snagu novi Zakon o zapošljavanju stranaca ("Sl. glasnik RS", br. 128/2014), čijom primenom je prestao da važi Zakon o uslovima za zasnivanje radnog odnosa sa stranim državljanima ("Službeni list SFRJ", br. 11/78 i 64/89, "Službeni list SRJ", br. 42/92, 24/94 i 28/96 i "Službeni glasnik RS", broj 101/05 − dr. zakon) , određene informacije navedene u okviru naslova Radno angažovanje stranaca, koje je obrađeno na strani 25. Vodiča, nisu više aktuelne.\nInformacije u vezi radnog angažovanja stranaca, u skladu sa rešenijma novog Zakona o zapošljavanju stranaca, mogu se naći na sajtu PKS u delu Poslovno okruženje – Normativni okvir- Rad i zapošljavanje – Zapošljavanje stranih državljana, možete pogledati ovde


Cikotić: Rute migracija se brzo mijenjaju, u BiH do sada registrovano 84.000 migranata\nNaglasio je da je od početka 2018. do novembra 2021. godine na teritoriji BiH otkriveno je preko 84.000 nezakonitih migranata od čega je namjeru za podnošenje zahtjeva za azil iskazalo 94 posto, a zahtjev za azil u BiH je podnijelo 3,4 posto osoba od osoba koje su iskazale namjeru za podnošenje zahtjeva.\nUz učešće ministara regiona, Evropske unije i međunarodnih organizacija u Sarajevu je počela konferencija “Sarajevo Migration Dialogue”, javlja Anadolu Agency (AA).\nSelmo Cikotić, ministar sigurnosti Bosne i Hercegovine, rekao je da je ovo prvo okupljanje regionalnih aktera vezanih za migracije u okviru projekta “Smanjenje neregularnih migracija u EU jačanjem kapaciteta struktura vezanih za migracije na zapadnom Balkanu” koji sufinansiraju Fond za azil, migracije i integraciju (AMIF) i austrijski Ministarstvo unutrašnjih poslova (BMI).\n“Efikasno i humano upravljanje migracionim tokovima za većinu zemalja, uključujući i zemlje na Zapadnobalkanskoj ruti, predstavlja jedan od najvećih sigurnosnih i humanitarnih izazova današnjice. Bosna i Hercegovina je jedna od zemalja koja je posebno pogođena migrantskom krizom u prethodne tri i pol godine i kao zemlja koja graniči sa članicom Evropske unije kontinuirano je izložena povećanom broju nezakonitih prelazaka državne granice”, istakao je Cikotić.\n“Migranti koji nezakonito ulaze, uglavnom Bosnu i Hercegovinu, kao i druge zemlje na Zapadnobalkanskoj ruti, doživljavaju kao tranzitnu zemlju prema željenoj destinaciji u EU. Osnovni izazovi sa kojima se Bosna i Hercegovina suočava u procesu upravljanja migracijama odnose se na nepostojanje političkog konsenzusa i efikasne koordinacije u oblasti upravljanja migracijama te hronični nedostatak finansijskih sredstava u svim institucijama i agencijama u čijim nadležnostima je oblast migracija i azila, kao i niz operativnih izazova kao što su: veliki nedostatak ljudskih i materijalno-tehničkih kapaciteta, zaštita državne granice, utvrđivanje identiteta, zloupotreba sistema azila, realizacija efikasnog povratka, zaključivanje sporazuma o readmisiji i sl.”, pojasnio je Cikotić.\nNaglasio je da je u proteklom periodu Ministarstvo sigurnosti Bosne i Hercegovine, u skladu sa raspoloživim mogućnostima, i u saradnji sa drugim nadležnim institucijama i agencijama, lokalnim vlastima poduzimalo sve raspoložive mjere i aktivnosti kako bi Bosna i Hercegovina što efikasnije i humanije odgovorila na postojeću migracionu situaciju, u prvom redu poboljšana je kontrola kretanja migranata na prostoru BiH, poboljšan je nadzor istočne granice, i poduzet velikih broj akcija na presjecanju lanaca krijumčarenja.\n“Posebno treba istaći realizaciju veoma važnog projekta na izgradnji privremenog prihvatnog centra Lipa uz podršku EU, međunarodnih partnera te kantonalnih i gradskih vlasti. Mi već sutra otvaramo kamp Lipa, kapaciteta 1.500 korisnika. Pojačani napori Ministarstva sigurnosti na poboljšanju upravljanja migracijama prepoznati su i u Izvještaju Evropske komisije o BiH za 2021. godinu. Takođe, ovom prilikom želim i da se zahvalim EU i EU Delegaciji u BiH za dosadašnju pomoć, bez koje Bosna i Hercegovina ne bi bila u mogućnosti obezbijediti potreban human pristup osobama koje su nezakonito ušle i borave na teritoriji BiH”, rekao je Cikotić.\nPrema njegovim riječima, kao što nam je poznato, pod uticajem određenih faktora, rute nezakonitih migracija se veoma brzo mijenjaju i u kratkom vremenu ponovo se svi mi možemo naći u situaciji sličnoj ili goroj nego što smo već bili (koja je slična sadašnjoj granici Bjelorusije i Poljske), što sa sobom nosi veoma značajne sigurnosne i humanitarne, a u doba COVIDA i zdravstvene izazove sa kojim ni jedna zemlja nije spremna da se uspješno samostalno nosi.\n“Činjenica je da problem velikog broja migranata koji nezakonito ulaze ne može riješiti jedna zemlja sama, niti jedan region sam, te su veoma izražene potrebe za snažnom regionalnom i evropskom saradnjom, kao i potrebe za regionalnim pristupom u cilju zajedničkog djelovanja na planu migracionih kretanja”, izjavio je Cikotić.\nKroz ovu konferenciju na najvišem nivou, koja traje do 19. novembra, želi se ojačati saradnja i partnerstvo u regiji kao i razmjena informacija i iskustava, koji su od presudne važnosti za efikasno upravljanje migracijama.\nUz učešće ministara regiona, Evropske unije i međunarodnih organizacija razgovarat će se o konkretnim prijedlozima za rješavanje pitanja u oblasti migracija. Diskusije će se voditi kroz tri panela: upravljanje migracijama, kontrola i upravljanje granicom te budući trendovi i izazovi u migracijama.\nOrganizator konferencije je Ministarstvo sigurnosti Bosne i Hercegovine uz podršku Hilfswerk International-a. Konferencija se provodi u okviru projekta “Smanjenje neregularnih migracija u EU putem jačanja kapaciteta struktura povezanih sa migracijama na zapadnom Balkanu”.\nOvaj projekat sufinansiraju Fond za azil, migracije i integracije (AMIF) i Federalno ministarstvo unutrašnjih poslova Republike Austrije.\n#migranti#selmo cikotić#Sarajevo Migration Dialogue\nPapa Franjo izmješta 50 migranata s Kipra u Italiju tokom posjete regiji\nDetalji optužnice protiv Selme Cikotića: Pribavio imovinsku korist u višemilionskom iznosu


Sirija ga slavi kao SUPERHEROJA | Skandalozno\nSirija ga slavi kao SUPERHEROJA: Ovo je čovek koji je oborio 16 američkih tomahavka!\nHasan al Džuref – foto: printscreen\nPosle vazdušnih udara SAD, Velike Britanije i Francuske, Sirija slavi poručnika Hasana al Džurefa!\nOvaj mladi čovek je pre sedam godina, dok krvavi rat u Siriji još nije počeo, verovatno igrao igrice na kompjuteru, gde se suočavao sa neprijateljem.\nSada, u uniformi vojske Sirijske Arapske Republike, u redovima protiv-vazdušne odbrane, on ratuje sa stvarnim neprijateljem. Posle napada američke koalicije, Hasan je za 24 časa postao superheroj Sirijaca, jer je zajedno sa svojim ratnim drugovima oborio 16 neprijateljskih krstarećih raketa, usmerenih na aerodrom Al-Dumair, bazu Monte Kasjun i objekte u mestima Ruhaib i Kisvah.\nSirijski sistem vazdušne odbrane, proizveden u Sovjetskom Savezu, oborio je 71 od 103 krstareće rakete, koje su ispalili SAD i njihovi saveznici, izjavio je danas general-pukovnik ruske vojske Sergej Rudskoj.\nRudskoj je rekao da nema žrtava noćašnjeg vazdušnog udara i da su sirijski vojni objekti, koji su bili meta SAD, Britanije i Francuske, pretrpeli samo manju štetu, prenosi AP.\nOn je naveo da bi Rusija mogla da razmotri sandbevanje Sirije i drugih zemalja raketnim sistemima S-300, navodi Rojters.\nSirijski predsednik Bašar el Asad ocenio je danas da su napadi zapadnih zemalja u Siriji propraćeni kampanjom “laži” i dezinformacija u Savetu bezbednosti UN.\nAsad, koji je danas razgovarao s grupom ruskih političara u poseti Siriji, rekao je da su SAD, Velika Britanija i Francuska, koje su sprovele napade, vodile kampanju “laži i dezinformacija” protiv Rusije i Sirije, javila je agencija AP.\nPentagon je saopštio danas da nijedna raketa, od 105, koliko su lansirale SAD, Francuska i Velika Britanija nije oborena iznad Sirije, demantujući navode sirijske i ruske vlade.\nDirektor Generalštaba združenih oružanih snaga SAD, general potpukovnik Kenet Mekenzi rekao je da sirijska protivvazdušna odbrana nije delovala ni po raketama ni po avionima koji su bili uključeni u sinoćnji napad, prenosi AP.\nMeđutim, na tvitovima se vide ostaci britanske krstareće rakete “storm šedou” (olujna senka).\nRuski izvori su javili da su Britanci i Francuzi ispalili oko 30 krstarećih projektila, a da su Sirijci oborili sve do poslednje.\n(Skandalozno.rs, Izvor: kurir.rs/Agencije)\nBudite prvi sa komentarom na članku "Sirija ga slavi kao SUPERHEROJA: Ovo je čovek koji je oborio 16 američkih tomahavka!"


Boja očiju otkriva koliko BOLA možete podneti\nM. P. 16. decembra 2020. 21:18\nFoto: Gorgeous Eyes - CC BY 2.0\nIstraživanje Univerziteta u Pitsburgu.\nIstraživači sa Univerziteta u Pitsburgu sproveli su zanimljivo istraživanje kojim su utvrdili da boja očiju otkriva koliko bola osoba može da podnese.\nIstraživanje je rađeno na trudnicama i ono što su dokazali jeste kako žene plavih ili zelenih očiju bolje podnose bol za vreme porođaja. Dakle, boja očiju reći će vam kolika vam je tolerancija na bol i uopšte negativne emocije i stres koje svakodnevno proživljavate.\nTrudnicama smeđih očiju prag tolerancije na bol bio je znatno niži, prema sprovedenom istraživanju, dok su one svetlijih očiju nakon porođaja manje patile od postporođajne depresije i napada anksioznosti, za razliku od onih žena koje imaju smeđe oči.\nPretpostavlja se kako je u pitanju genetika i da bi budućim istraživanjem trebalo u uzorak uzeti i one žene koje nisu trudne da bi se detaljnije ispitala podudarnost boje očiju i boje kože sa osećajem bola.\nOd čega zavisi kakvu će boju očiju imati dete\nPravi srećnici: Ljudi sa smeđim očima imaju neobičnu moć\nDa li se sve bebe rađaju s plavim očima\nAli ako je suditi prema studiji, emocije zaista variraju u odnosu na put koju imamo.\nJedini pravi način da očistite nar i to za manje od 30…\nIzvučen najveći loto dobitak u istoriji: Srećnik osvojio…


Nova ekonomija: Promet PCR testova u Srbiji prošle godine najmanje 30 miliona evra\nSrbija je tokom 2020. godine na nabavku PCR testova za detekciju korona virusa potrošila najmanje 3,4 milijarde dinara, odnosno oko 28,6 miliona evra, pokazala je analiza Nove ekonomije.\nNajviše su kupovani testovi kineskih proizvodjača Sansure i BGI, kao i američkog proizvodjača Abbott.\nS obzirom na to je PCR testiranje na SARS-CoV-2 (korona virus) od početka pandemije moguće uraditi samo u državnim referentnim laboratorijama, može se zaključuti da se celokupan promet odnosi na snabdevanje institucija u kojima se one nalaze, piše Nova ekonomija.\nNova ekonomija je u nekoliko navrata od RFZO pokušala da dobije podatke koji testovi su nabavljani, koje vrednosti i od kojih firmi, ali je svaki put dobila odgovor da se radi o podacima koji imaju oznaku tajnosti „strogo poverljivo“. Iz odgovora lokalnih instituta i zavoda došla je do odredjenih informacija o tome koji testovi su korišćeni.\nAgencija za lekove i medicinska sredstva, COVID-19, PCR, referentne laboratorije


Program će trajati do septembra: Svečano otvorena manifestacija "Nedjelje mađarske kulture "\nDatum objave: 19.06.2019 11:56 | Autor: MKU\nManifestacija „Nedjelje mađarske kulture u Crnoj Gori“, koja će trajati tri mjeseca, otvorena je sinoć u Crnogorskom narodnom pozorištu.\nNa sinoćnjem otvaranju, prisutnima se obratio ministar kulture Aleksandar Bogdanović, koji je kazao kako Crna Gora i Mađarska danas imaju izuzetno sadržajnu saradnju u oblasti kulture.\nCrna Gora i Mađarska imaju jedinstvene odnose i odličnu saradnju na političkom i ekonomskom nivou, koja se kontinuirano unapređuje sve više i kroz saradnju na polju kulture. Podsjećamo da je u februaru 2019. godine potpisan Program o kulturnoj saradnji između Ministarstva kulture Crne Gore i Ministarstva ljudskih resursa Mađarske za period 2019 – 2021. godine, čiji je cilj unapređenje tradicionalno dobre saradnje u oblasti kulture i realizacija zajedničkih projekata između institucija dviju zemalja. Tom prilikom poseban akcenat stavljen je na uspostavljanje saradnje na polju kinematografije, u okviru čega je iskazana spremnost da se crnogorskim umjetnicima omogući učešće na umjetničkoj izložbi i međunarodnoj manifestaciji Art Market, koja pruža priliku za predstavljanje blizu 500 umjetnika i vodeća je manifestacija te vrste u istočnoj Evropi – istakao je on.\nKako je naglasio ministar Bogdanović, organizaciju događaja podržaće niz crnogorskih institucija kulture, te festivala.\nDrago mi je da su institucije kulture, kao što su Crnogorsko narodno pozorište, Narodni muzej Crne\nGore, Nikšićki muzej i pozorište, Prirodnjački muzej, kao i festivali Kotor Art, Wild Beauty, FIAT, Guitar Summer Fest i Petrovac Jazz Fest, prepoznale značaj ove manifestacije i pružile značajnu podršku našim partnerima iz Mađarske. Zahvaljujući tome, crnogorska kulturna scena tokom ljeta biće još bogatija, što u svakom slučaju i našu turističku ponudu čini raznovrsnijom – rekao je on.\nKulturne vrijednosti Mađarske i mađarskog naroda su samo djelimično poznate u regionu zapadnog Balkana. Međutim učinićemo sve da se to promijeni. Naša je želja da se, vezano za podršku Crnoj Gori ljudi ne sjete samo politike i ekonomije, već i kulturne šarolikosti isprepletene tradicijom i umjetnošću, koja je toliko karakteristična za Mađarsku. Putem kulturne diplomatije možemo podići mostove, koji ne bi mogli biti izgrađeni na drugi način – rekao je on.\nJedan od ciljeva je, kako je naglasio ambasador Neđeši, da mađarska kultura, ali i gastronomija, bude predstavljena u brojnim crnogorskim gradovima.\nNakon svečanog otvaranja u Crnogorskom narodnom pozorištu, kulturno bogatstvo Mađarske i njene najistaknutije predstavnike želimo prezentovati crnogorskim građanima organizovanjem različitih kulturnih programa u brojnim gradovima Crne Gore. Pored Budimpeštanskog džez orkestra, Operette Teatra našeg glavnog grada ili Ferenca Cakóa, crnogorska publika će imati priliku upoznati brojne mlade i talentovane umjetnike iz raznih oblasti kulture od fotografisanja pa sve do plesa, ne zaboravivši pri tom ni na gastronomiju, jednu od najvažnijih zaštitnih znakova Mađarske – zaključio je on.\nManifestacija „Nedjelje mađarske kulture“ imaće 24 različita programska sadržaja. Prvi od njih – Opereta gala, priređen je nakon sinoćnjeg otvaranja manifestacije.\nVideo: Ministar kulture Aleksandar Bogdanovic - -Nedelja madjarske kulture u CG 2019- - Obracanje


Luka Jović Archives - Balkan Sport\nJović na meti kluba koji bi ga vratio u orbitu!\nLuka Jović se muči od odlaska iz Frankfurta u Real Madrid. Mesto u timu ne može da zauzme ni kada je neprikosnoveni karim Benzema povređen, tako da je na leto…\nLuka Jović pred presudom u Madridu! Nema nade za utakmicu godine?\nOko srpskog reprezentativca Luke Jovića su podeljena mišljenja u Španiji! Jedni tvrde da naprosto nije imao sreće dok drugi da ne zaslužuje mesto u Real Madridu. Jedan od argumenata onih…\nKavani na raskršću puteva!\nUrugvajski napadač Edison Kavani se nalazi na raskršću puteva karijere! Njemu neće biti produžen ugovor na "Teatru snova". Ovu vest je potvrdio danas i Fabricio Romano koji je rekao da…\nKonačno se desilo! Trener Real Madrida Karlo Anćeloti u petak je potvrdio vest da će srpski centarfor Luka Jović konačno dobiti šansu! Iako Benzeme nije bilo na poslednje dve utakmice…\nKonačno! Jović izazi na teren danas\nNakon Anćelotijevih diskutabilnih odluka, između ostalih i one da Luka Jović provodi vreme na klupi, danas je iz Madrida stigla vest da će srpski fudbaler konačno predvoditi napad Real Madrida.…\nFudbaleri Real Madrida doživeli su bolan i neočekivan poraz u Kupu Kralja od Atletika iz Bilbaa rezultatom 1:0, golom u samoj završnici utakmice! Nisu imali prilike navijači "Kraljevskog kluba" da…\nSrpskog reprezentativca u redovima "kraljevskog kluba" nikako da počne da prati sreća. Posle preležanog korona virusa Luka Jović se još nije vratio u formu koju od njega očekuju u Madridu,…\nKralj ne da Jovića!\nEverton je u poslednjim trenucima zimskog prelaznog roka u svoje redove pokušao da dovede srpskog centarfora Luku Jovića! Ipak Real Madrid je rekao ne! Ovu vest večeras je potvrdio i Fabricio…\nJović ipak pakuje kofere!\nDugo se priča o sudbini Luke Jovića u Madridu! Mladi Srbin nikako da pokaže svoj pun potencijal u belom dresu kraljevskog kluba. Zato se već dugo spekuliše o tome da…


Portugal i Italija upozoravaju da BiH može ostati izolovana zbog reformskog zastoja - Klix.ba\n17.9.2007. u 15:55\nPredsjedavajući Vijeća ministara BiH Nikola Špirić naglasio je tokom današnjih susreta u Sarajevu s ambasadorima Portugala i Italije da je za reformu policije u BiH prihvatljivo rješenje koje je u skladu s postojećom ustavnom strukturom zemlje. Pri tome su dvije zemlje upozorile na mogučnost izolacije u slučaju da se ne riješi pitanje reforme policije.\nŠef diplomatske misije Portugala u BiH, ambasador Antonio Boteljo de Souza naglasio je da njegova zemlja, koja predsjedava Vijećem Evropske unije, sa zabrinutošću prati razvoj situacije u BiH zbog zastoja u reformskim procesima. Naveo je i da je zapadni Balkan jedan od prioriteta portugalskog predsjedavanja EU.\nItalijanski ambasador u BiH Alesandro Falavolita upozorio je da bi BiH mogla ostati izolirana ako ne bude deblokiran proces reforme policije.\nU ovim susretima s portugalskim i italijanskim diplomatima predsjedavajući Vijeća ministara BiH je naglasio značaj postizanja dogovora o reformi policije, kako bi u ovoj godini bio parafiran Sporazum o stabilizaciji i pridruživanju.\nAmbasador Falavolita je s predsjedavajućim Špirićem razgovarao i o predstojećoj Špirićevoj posjeti Rimu na poziv italijanskog premijera Romana Prodija.\nOčekuje se da će ova posjeta ubrzati dinamiku stvaranja pravnih osnova za jaču i svestraniju bilateralnu saradnju, saopćeno je iz Službe za informiranje Vijeća ministara BiH.


Islamisti prete Kosovu, moguća meta Amerikanci - 30.06.2015, Sputnik Srbija\nKosovska policija ozbiljno razmatra da otkaže koncert povodom američkog Dana nezavisnosti, zbog opasnosti koja, navodno, preti od radikalnih islamista... 30.06.2015, Sputnik Srbija\npolitika, vesti, islamska država\n17:25 30.06.2015 (Osveženo: 14:47 30.08.2021)\nKosovska policija ozbiljno razmatra da otkaže koncert povodom američkog Dana nezavisnosti, zbog opasnosti koja, navodno, preti od radikalnih islamista, povratnika sa ratišta u Iraku i Siriju.\nOni su, tvrdi se, povezani sa Albancima u u južnoj srpskoj pokrajini, Makedoniji, Albaniji, ali i u drugim državama regiona sa kojima pripremaju terorističke napade na razne institucije, javio je prištinski „Top-čenel“, uz napomenu da policija nije potvrdila, ali ni demantovala te informacije.\nPortparol Kosovske policije Baki Keljani je u pisanoj izjavi dostavljenoj tom mediju naveo sve akcije koje se u Pokrajini preduzimaju protiv eventualnih terorističkih napada, ne iznoseći detalje.\n„Kosovska policija je započela istragu i krivično goni više od 130 osoba povezanih sa učešćem u terorističkim organizacijama, organizovanjem, regrutovanjem, podsticanjem i finansiranjem pojedinaca da se priključe terorističkim organizacijama. U svemu tome tesno sarađuje sa Specijalnim tužilaštvom. S tim u vezi do sada je uhapšeno više od 80 osoba, a pretreseno je više od 100 mesta gde se nalaze sumnjive osobe“, naveo je Keljani, preneo je Tanjug.\n30 Maj 2015, 15:41\nKosovska policija je, kako se navodi, saopštila da su domaće bezbednosne institucije, uključujući i tajnu službu, dobile informacije na osnovu kojih se može konstatovati da albanski džihadisti sa bazom u Siriji i Iraku, u saradnji sa svojim kosovskim saradnicima, kao i onima u Makedoniji, Albaniji i drugim država regiona, pripremaju terorističke napade na njihovim teritorijama.


Naslovna Košarka Evropa Karijeva Barselona\nKada se Svetislav Pešić nakon 14 godina vratio na klupu Barselone, svima koji prate Evroligu bilo je jasno da „Blaugrana“ tamo ove sezone više nema šta da traži. S druge strane, tek nedelju dana bilo je dovoljno Pešiću da igrače i navijače podseti na „godinu posvećenosti“.\nGodina posvećenosti. Tako je trofejni srpski stručnjak opisao 2003. godinu kada je sa Barselonom osvojio prvu evropsku titulu u istoriji kluba.\nPešić tome svakako nije mogao da se nada kada je početkom februara ove godine preuzeo tim koji je potonuo toliko duboko da skoro niko u i oko slavne organizacije nije verovao u pobedu nad Bilbaom u sledećem prvenstvenom kolu, a kamoli u nešto više.\nMeđutim, čovek koji je samo godinu dana pre nego što je postao šampon Evrope na klupskom nivou osvojio i titulu prvaka sveta u Indijanapolisu sa reprezentacijom Jugoslavije, tačno je znao šta treba da uradi kako bi preokrenuo sezonu Barselone.\nUloge u timu su podeljene, svaki igrač je svoju morao da zna „napamet“ i Bilbao je jednostavno morao da padne. Samo dan nakon što je Barselona u Tel Avivu doživela osmi poraz u poslednjih 10 mečeva, ekipa je sa Pešićem na čelu savladala Baskijce sa 22 poena razlike.\nRaspoloženje je promenjeno uoči puta na Kanarska ostrva, tim je dobio na samopouzdanju, ali i dalje je bilo skoro nemoguće zamisliti kapitena i legendarnog plejmejkera Barse, Huana Karlosa Navara, kako posle finala pehar namenjen osvajaču Kupa kralja drži u svojim rukama.\nBaskonija je u četvrtfinalu srušena „na mišiće“ (94:90) uprkos odličnim partijama Buboe i Šengelije, ali i činjenici da je Barsa u poslednjem minutu imala -2, dok je meč za titulu u Las Palmasu obezbeđen nakon trijumfa nad domaćom Gran Kanarijom (74:87).\nTamo ih je čekao Real Madrid, klub koji trofej kupa u svojim prostorijama drži prethodne četiri godine.\nPešić je postavio formaciju, „Kralj“ je do treće četvrtine bio potpuno „razmontiran“ pošto je na semaforu stajalo čak +18 za Barselonu, a iako su Tomas Ertel i Pau Rivas dozvolili Madriđanima da se uz zonski presing potpuno vrate u meč, Katalonci su posle promašene trojke Fabijena Kozera počeli da slave to „nešto više“.\nSvetislav Pesic, ídolo de la afición azulgrana.#CopaACB @FCBbasket pic.twitter.com/7rkcitB5ZD\nNeopisiv uspeh Svetislava Pešića na čelu Barselone za tako kratak vremenski peroiod i činjenicu da je klub osvojio prvi trofej od 2015. godine nije čak mogao da „obriše“ ni ubedljiv poraz od istog rivala u okviru 23. kola Evrolige.\nZapravo, Pešić je tu istu formulu iz ostrvske „prestonice“ prekopirao i u domaće prvenstvo gde je ostvario pet uzastopnih pobeda i tako doveo klub u situaciju da se bori za drugo mesto u šampionatu, što je bila samo još jedna od onih „nezamislih želja“ pod rukovodstvom Sita Alonsa.\nNa putu do te situacije dvostruki prvak Španije ponovo je udario Real Madrid tamo gde najviše boli, odnosno, tamo gde je Barseloni ove sezone najvažnije da udari. I to na kakav način. Odigrali su vrhunski u odbrani, posebno na Rendolfu i Kampacu, a mnogo bolje su šutirali i za tri poena (10/21 – 2/20) i na kraju ponovo ostvarili „slađi“ trijumf, sa čak 22 poena razlike.\nNalet Barselone mogla je da zaustavi samo neverovatna partija – čak i za NBA standarde – košarkaša Estudiantesa Silvena Landesberga. Amerikanac je u pobedi svog tima (100:95) ubacio 48 poena (7/11 za dva, 8/11 za tri, a 10/11 sa linije penala).\nPešić nije radio još od leta 2015. godine kada je operisao kuk, ali kada ga je veliki prijatelj i predsednik Barselone Đosep Marija Bartomeu pozvao „u pomoć“, 68-godišnji strateg nije dugo razmišljao.\nDisciplinovao je sastav koji nije znao kuda se kreće, svoj život je organizovao prema zacrtanom cilju, baš kao što je to uvek radio, naučio je igrače kako da budu treneri „sami sebi“ i na veličanstven način podsetio na tu 2003. „godinu posvećenosti“.\nPrethodni tekstBarselona obrnula pun krug – 38 mečeva bez poraza i Mesijevi novi rekordi\nSledeći tekst“Opišite Aleksandra Mitrovića u jednoj reči?”


PROGRAMI ZA PREDŠKOLCE - LAJKOVAC NA DLANU\nJoš nekoliko dana je ostalo do završetka pripremno predškolskog programa za 130-oro dece rođene od 1. marta 2015. do 1. marta 2016. godine.\nPU “Leptirić” u Lajkovcu je prepoznatljiva upravo po širokom spektru aktivnosti koji se realizuju, pa je tako bilo i za ovu generaciju predškolaca.\nU razgovoru sa direktorkom ustanove Milom Lončar Mitrović saznali smo, koje su to sve aktivnosti obeležile završetak obaveznog pripremno predškolskog programa budućih prvaka.\nNeki od njih su još od jaslica u vrtiću, neki su krenulu u novi objekat “Leptirića” kao polaznici mlađe vaspitne grupe. Sa ovom generacijom dece radile su vaspitačice Olivera Sekulić, Verica Jakovljević, Dragana Tufegdžić, Jovanka Radovanović, Jelena Tomić, Dragana Marić, Svetlana Pantelić, Jelena Jovanović, Jelena Petrović, Jelena Žujović, Biljana Savković i Biljana Biljić, trudeći se da im prenesu znanja, razvijaju sposobnosti, interesovanja i motivaciju za učenje u školskim obavezama koje su pred njima.\nPored odlazaka u pozorište i izleta koju su realizovani, a koje su roditelji finansirali, organizovani su programi koji su imali za cilj da deca razvijaju životno praktične aktivnosti, razviju interesovanja za sport i zdrave stilove života, kao i da od ranog uzrastu kultuvisu umetnučki ukus.\nPredškolci sa kojima rade vaspitačice Verica i Olja posetila su seosko donaćinstvo porodice Ilić u Nepričavi, u kom živi njihov drugar Đorđe Ilić i tom prilikom se upoznali sa životom na selu, obavezama, ali i svim blagodetima koje taj život donosi.\nPredškolci iz grupe vaspitačica Jovanke i Dragane posetili su domacinstvo Ivana Đakovica iz Pridvorice, tate njihovog drugara Relje, gde su imali priliku da vide mnoge životinje i da uživaju u gostoprimstvu dragih i divnih domaćina.\nZa sve predškokce u vrtiću organizovana je promocija aktivnosti Karate kluba “Dimitrije Tucović”iz Lajkovca, gde su deca imala priliku da se detaljnije upoznaju sa ovim sportom, da čuju preporuke o važnosti i značaju bavljenja sportom od najranijeg uzrasta, značaju svakodnevnog telesnog vežbanja i upućivanje dece na neki od sportova generalno.\nPored sportskog dana, za predškolce je upriličen i dan za lepe umetnosti, kroz posetu Baletskog studija “In“iz Lajkovca.\nU četrdestominutnom programu su izvedene solo tačke, tačke u paru, kao i nastup cele baletske grupe, što je kod predškolaca, naročito devojčica, izazvalo oduševljenje i želju da se priključe ovom baletskom studiju.\nKako zaznajem, do 10. juna predškolci će dobiti uverenja o završenom pripremno predškolskom programu, kao i diplome za uspešno završenu školicu engleskog jezika, koju je sa njima i ove godine realizovala nastavnica Dara Vujačić.


30/05/2020 30/05/2020 | by Prenosimo\nNove štetne posledice izdajničkog Briselskog sporazuma\nVlada Republike Srbije na čijem čelu je bio Ivica Dačić a prvi potpredsednik Aleksandar Vučić unutar Srbije decembra 2012. godine montirala državnu granicu\nTakvu odluku nisu donele „dosovske“ vlade nego crveno-crna koalicija koju čine Srpska napredna stranka i Socijalistička partija Srbije.\nPoslednjeg meseca Srbija je predala elektro-energetski sistem Kosova i Metohije separatistima u Prištini. Sećamo se, dugo je Aleksandar Vučić govorio „Ne dam Trpču, ne dam Gazivode“\nKosovska Mitrovica, 29. maj 2020. godine\nNarodni pokret Srba sa Kosova i Metohije „Otadžbina“ podseća građane Srbije da je 06. decembra 2012. godine Vlada Republike Srbije na čijem čelu je bio Ivica Dačić a prvi potpredsednik Aleksandar Vučić unutar Srbije montirala državnu granicu. Od tada faktički Kosovo i Metohija deluje kao odvojena celina od ostatka Srbije. Podsećamo, takvu odluku nisu donele „dosovske“ vlade nego crveno-crna koalicija koju čine Srpska napredna stranka i Socijalistička partija Srbije.\nBodljikava žica razdvaja i Severnu od Južne Mitrovice\nU zadnjih mesec dana dok se Srbija borila sa korona virusom ista ta koalicija predala je elektro-energetski sistem Kosova i Metohije separatistima. Dugo je Aleksandar Vučić govorio „Ne dam Trpču, ne dam Gazivode“ a onda je kao i svaki izdajnik u tišini i mraku imovinu građana Srbije kao da je lično njegova poklonio secesionistima.\nNarodni pokret Srba sa Kosova i Metohije „Otadžbina“ podseća građane Srbije da je za finansiranje hidro-sistema Ibar-Lepenac Srbija uzela kredit od više od 100 miliona dolara.\nSrbija u celosti finansirala hidro sistem Ibar-Lepenac\nDelegaciji Srbije na pregovorima u Beču od 2006. do 2008. godine su predstavnici Evropske unije predlagali da ovaj kredit dalje nastave da otplaćuju sepratisti iz Prištine ili pak EU što je delegacija Srbije odbila. Par godina kasnije je Srbija otplatila ceo dug. Ovaj suvereni dug garantuje državi Srbiji vlasništvo nad svom imovinom, sva zdanjima i hidroakumulacijom Gazivode.\nI dok se Aleksandar Vučić ovako galantno odriče imovine Republike Srbije dotle njegove pristalice skandriraju „Aco Srbine“. A navijači pojednih fudbalskih klubova paleći bakljade na višespratnicam u Beogradu izdajniku puštaju rodoljubivu pesmu Marš na Drinu. Možda bi prikladnije zvučalo Marš preko Drine. Jer veće nacionalne štete od ovog bosanskog rajetina iz Čipulića kod Bugojna državi Srbiji do sada niko nije naneo.\nPodsećanje: I “Trepču” je režim Vučića dao Šiptarima\nJoš je licemerniji postupak ovog izdajnika koji se drznuo da podiže spomenik rodonačelniku dinastije Nemanjić Stefanu Nemanji. Spomenik je rad ruskog vajara Aleksandra Rukavišnikova i treba da bude visok 24 metra. A zašto je licemerno? Jer je Stefan Nemanja u bici kod Pantine kod Vučitrna 1189. godine porazio vojsku vizantiskog cara Manojla Komnina i oslobodio sadašnji prostor Kosova i Metohije koji Aleksandar Vučić danas predaje sepratistima. Stoga bi umesto „Aco Srbine“ njegovi obožavaoci trebali da skandriraju „Aco Šiptare“.\nImovina Srbije na Kosmetu je bila deveta rupa na svirali Vlade Srbije\n<< Prethodni: U javnim poslovima uvek su bitni dokazi, a ne mišljenja\nSledeći: >> Do istine o broju žrtava samo uz političku volju


Kon: Organizovanje dočeka Nove godine bilo bi pogubno | Direkt.rs\nPočetna COVID-19 Kon: Organizovanje dočeka Nove godine bilo bi pogubno\n– Stav medicinskog dela vrlo je čvrst po tom pitanju. Vi ste čuli da smo pominjali i protest, rekao je Kon za TV Prva.\nVakcina je istorijski trenutak\nKon je rekao da se posle vakcine odlično oseća i da, bez preterivanja, smatra da je dolazak vakcine u Srbiju istorijski trenutak, napominjući da su bolnice i dalje pune i zdravstveni radnici pod pritiskom.\nZa Srbiju je bez preterivanja istorijski trenutak dolazak vakcine. Istovremeno, polako, ali pozudano spušta se nivo zaražavanja. Sad ne smemo da zabrljamo – sve je u našim rukama, rekao je Kon.\nSada sam „tvrdi optimista“, rekao je Kon i ponovio da je i dalje sve do ljudi i poštovanja mera.\nAko sada napravimo grešku i ne poštujemo mere, stvorićemo uslove za prenošenje kada se već gasi i dati mu novi zamah, rekao je Kon.\nKon je najavio da na Kriznom štabu tek predstoji rasprava o radnom vremenu objekata tokom praznika, uz naglasak da uobičajena proslava Nove godine nije moguća u ovom trenutku.


Objavljeno 05.01.2018 14:30\nŠkola fudbala Bambinosi Sarajevo prva je u regionu Jugoistočne Evrope implementirala aplikativni softver za operativni menadžment putem kojeg će pratiti svoje članove i na jednom mjestu imati sve podatke o svojim igračima i trenerima.\nObjavljeno 03.10.2017 15:27\nObjavljeno 29.09.2017 10:59\nBez Pjanića protiv Belgije\nU predstojećoj kvalifikacionoj utakmici s Belgijom Miralem Pjanić zbog povrede neće biti na raspolaganju selektoru Mehmedu Baždareviću.\nObjavljeno 25.09.2017 15:49\nU Zenici prodane sve ulaznice za utakmicu Belgija - BiH\nDio ulaznica za utakmicu fudbalske reprezentacije Bosne i Hercegovine protiv Belgije, koja se igra 7.oktobra na stadionu Grbavica u Sarajevu, u Zenici je danas prodan u rekordnom vremenu za manje od šest sati.\nObjavljeno 18.09.2017 08:41\nEurobasket: Slovenija prvak Evrope\nSlovenija je novi prvak Evrope u košarci, nakon što je u finalu u Istanbulu savladala Srbiju sa 93:85.\nObjavljeno 14.09.2017 12:47\nKK „Bosna Royal“ dočekuje njemačkog MHP Riesen Ludwigsburg\nKK „Bosna Royal“ će prvu utakmicu prvog kola kvalifikacija za Košarkašku Ligu šampiona odigrati u utorak, 19.septembra protiv MHP Riesen Ludwisburg iz Njemačke. Utakmica će se igrati u dvorani Mirza Delibašić, Skenderija sa početkom u 18.30h.\nObjavljeno 12.09.2017 14:23\nKup BiH: Nogometaši Željezničara protiv Mateleghea, Sarajevo protiv Mladosti\nKomitet za takmičenje Nogometnog saveza Bosne i Hercegoivne danas je u Vogošći obavio žrijeb parova šesnaestine finala Kupa BiH za sezonu 2017./18.\nObjavljeno 04.09.2017 08:58\nKvalifikacije za SP u Rusiji: Pobjedom nad Gibraltarom BiH na drugom mjestu u grupi “H“\nReprezentacija Bosne i Hercegovine večeras je rezultatom 4:0 pobijedila selekciju Gibraltara u okviru kvalifikacija za Svjetsko prvenstvo u fudbalu koje će se naredne godine igrati u Rusiji, javlja Anadolu Agency (AA).\nObjavljeno 31.08.2017 08:41\nKvalifikacije za SP: Šimunović debituje protiv Kipra, u meču ”biti ili ne biti” za BiH


ŠPANIJA U STRAHU ZBOG „IGORA SRBINA“: Premeštaju ga po zatvorima, i čuvari ga se plaše! – HRONIKA\n04/06/2022 Hronika Aktuelno, Crna hronika, Ekskluzivno, Priča dana, Vesti 0\nNorbert Feher, poznatiji kao Igor Vaclavić ili Igor Srbin, šesti put je prebačen iz jedne zatvorske jedinice u drugu, a ovaj put je to iz zatvora „A Lama“ u Pontevedru u zatvor Madrid VII u Estremeri!\nVaclavić je u Italiji i Španiji osuđen na dve doživotne robije zbog pet ubistava, a kako je uhapšen na Pirinejima, ovu zemlju nije napuštao.\nIgor Srbin je klasifikovan kao „izuzetno opasan” zatvorenik i podleže najrestriktivnijem stepenu nadzora. Služenje svoje doživotne kazne u Španiji počeo je u zatvoru Teruel, a posle toga promenio je još četiri zatvora, da bi na kraju bio prebačen i u šesti zatvor pre nekoliko dana.\nTokom njegovog boravka u A Lami, stražari su više puta upućivali protestna pisma u kojima su se žalili da su ugroženi i da se plaše za svoj život, pošto je Vaclavić opasan zatvorenik.\nZaposleni iz ovog zatvora obratili su se medijima kako bi skrenuli pažnju na to da zbog Vaclavića i posebnih mera koje se primenjuju u zatvoru otkako je on tu nemaju dovoljno kolega, ali i da strahuju od Igora Srbina.\n– Kada se Igor transportuje ostali zatvorenici su u ćelijama i ne izlaze napolje iz bezbednosnih razloga. Uz njega se nalazi šest službenika u zaštitnim odelima sve vreme dok svedoči preko video poziva. Na taj način, smanjen je nadzor na nekim drugim odeljenjima u zatvoru – rekli su iz zatvora i opisali kako Igor provodi vreme:\n– Otkada je prebačen u ovaj zatvor živi u ćeliji od osam kvadrata, ne izlazi nigde. Ne znamo za šta je sposoban, a mi nismo obučeni da radimo sa takvim licima – kažu iz zatvora.\nTokom jednog od njegovih prelazaka povredio je četiri stražara naoštrenom pločicom iz toaleta, nakon što je odbio da napusti svoju ćeliju, a svoj četvorici morala je da bude ukazana medicinksa pomoć.\n– Igor je zapretio da će ubiti svakoga ko uđe u njegovu ćeliju. Na sebi uvek ima više slojeva odeće koji bi mu ublažili udarce koje je zadobio. U njegovim prostorijama pronalažene su ceduljice na kojma su ispsane zastrašujuće poruke poput „Prvi deo je gotov“ i „Vratiću se po vas“ – piše španska Republika.\nPodsetimo, pet godina je prošlo od kada je Subotičanin ubio barmena Davida Fabrija, a potom, nedelju dana kasnije čuvara šume Valerija Veru i teško ranio njegovog kolegu Marka Ravalja u Italiji, između provincija Bolonja i Ferara.\nProšlo je nekoliko meseci od njegovog nestanka, u kom niko nije znao gde se Igor nalazi, ali onda španska policija dobila prijavu da je viđen u jednom malom selu u toj zemlji.\n– Policajci su ga tada našli onesvešćenog od alkohola, ali kada je došao sebi uspeo je da dohvati pištolj i da počne da puca. U razmeni vatra nastradala su dvojica španskih policajaca i jedan farmer – preneli su mediji tada.


Sport - Arhiva vesti 14.01.2008 - Naslovi.net\nSport » Arhiva vesti za ponedeljak 14. januar 2008\nKinezi evo nas\nOdbojkaši Srbije posle preokreta savladali Španiju i plasirali se na OI. Muška odbojkaška reprezentacija Srbije ostvarila je plasman na Olimpijske igre u Pekingu pošto je u odlučujućem meču napravila preokret za priču i savladala Španiju sa 3:2 (24:26, 15:25, 25:19, 25:15, 17:15). Iako je posle dva... »\nVečernje novosti: Hoćemo odmah u Kinu\nTenis: Jankovićeva u drugom kolu\nJelena posle velike borbe pobedila Pašekovu. Srpska teniserka Jelena Janković plasirala se u drugo kolo Otvorenog prvenstva Australije, pošto je noćas u prvom meču pobedila Austrijanku Tamiru Pašek, posle dramatičnog trećeg seta, sa 2-6, 6-2, 12-10. Srbija na prvom ovogodišnjem Gren slem turniru,... »\nŠpanski fudbalski prvoligaš Saragosa imenovao je danas za novog trenera Andera Garitana, koji će na toj funkciji zameniti Viktora Fernandesa. Garitano ima 38 godina i do sada je bio trener mlađih kategorija. Na klupi će debitovati u sredu, u utakmici Kupa kralja protiv Rasinga. Fernandes se... »\nSrpska treniserka Jelena Janković pobedila je u prvom kolu Australijen opena Austrijanku Tamiru Pašek sa 2:1 i kvalifikovala se za narednu rundu takmičenja u Melburnu. Jankovićeva je protivnicu savladala u neizvesnom meču, po setovima 2:6, 6:2 i 12:10. U drugom kolu, trećeplasirana na WTA listi... »\n24 Sata: Jelena Janković prošla prvo kolo Australijen opena\nKošarkaši Crvene zvezde otputovali su danas iz Beograda u Italiju, gde će sutra u Bolonji igrati utakmicu pretposlednjeg, devetog, kola F grupe ULEB kupa protiv Fortituda, koga su na domaćem terenu deklasirali rezultatom 99:66. GOSTI U dosadašnjem toku takmičenja "crveno-beli" imaju skor od pet... »\nILIĆ SE DRAO KAO MAJMUN\nČlan uprave KK Budućnost Danilo Mitrović optužio funkcionera Zvezde da je isprovocirao sukob po završetku meča u Pioniru. Kavgu između košarkaša i funkcionera Crvene zvezde i Budućnosti u subotu uveče posle meča ova dva tima započeli su Nebojša Ilić i Gavrilo Pajović. Utakmica između Zvezde i... »\nGlas javnosti: Zamalo tuča zbog slavlja\nBlic: Policajci i Dragojlović sprečili opštu tuču\nKošarka - Rastali se FMP i Vukoičić\nTrener košarkaškog kluba FMP Železnik Vlada Vukoičić podneo je ostavku na tu funkciju, a umesto njega ekipu će u narednom periodu predvoditi Slobodan Klipa, saopštio je danas taj klub. Vukoičić je odlučio da preuzme odgovornost za loše režultate ove sezone i povuče se sa mesta šefa stručnog štaba,... »\nB92: Vukoičić više nije trener FMP-a!\nPink: Košarka: FMP otpustio Vladu Vukoičića\nRastali se FMP i Vukoičić\nKošarkaški klub FMP i Vlada Vukoičić prekinuli su danas saradnju, rekao je tim menadžer ekipe Davor Ristović. RASTANAK Vukoičić i FMP su se sporazumno rastali, a dosadašnji trener odlučio se na takav korak da bi zaštitio ekipu posle serije loših rezultata. Tim iz Železnika u Jadranskoj ligi ima... »\nBlic: Vukoičić više nije trener FMP-a\nIspali Pašanski i Marej\nSrpski teniser Boris Pašanski nije uspeo da priredi iznenađenje i da se plasira u drugo kolo Australijan Opena, pošto je izgubio od Amerikanca Mardija Fiša u četiri seta, po setovima 6:2, 6:3, 3:6, 6:3. Pašanski, kome žreb nije bio naklonjen, nije uspeo da pruži ozbiljniji otpor 43. igraču sveta,... »\n24 Sata: Pašanski izgubio od Fiša\nNEMCI: FEJSA JE SRPSKI KAKA!\nMladi fudbaler u utorak potpisuje za Hertu, Kuljanima 1,5 miliona evra. Ljubomir Fejsa, mladi fudbaler kulskog Hajduka, predstavljen je na pripremama nemačke Herte kao srpski Kaka! Berlinski klub se sprema na Tenerifama, a Fejsa je u prvom kontaktu sa nemačkim novinarima ostavio pozitivan utisak,... »\nBlic: Traže pare kao za Pantelića!


Skandal u Katoličkoj crkvi: Sveštenik osuđen na 3 godine\nNovac su navodno donirali vernici za pomoć najsiromašnijim članovima zajednice u kojoj je sveštenik služio, ali ga je on umesto toga zadržao za sebe i upotrebio za organizovanje orgija na kojima se konzumirala droga.\nKako piše list "Korijere dela sera", otac Frančesko Spanjezi (40) postigao je dogovor o priznanju krivice u kojem su potvrđene optužbe za trgovinu narkoticima, distribuciju i zloupotrebu sredstava.\nAli ipak Spanjezi ima i sreće jer nije optužen za pokušaj nanošenja teške štete protiv pojedinaca nakon što je utvrđeno da nije obavestio nekoliko muških partnera, sa kojima je imao nezaštićeni seks, da je HIV pozitivan.\nOtac je uzimao antiretrovirusne lekove, prema rečima advokata okrivljenog, a okrivljeni je stalno tvrdio da je obavestio svoje partnere o svom HIV statusu.\nTakođe, italijanski mediji javljaju da je droga, koju je delio na orgijama, bila namenjena za silovanje.\nSpanjezi će deo kazne provesti u terapijskoj zajednici, gde će se lečiti od zavisnosti od droge dok će istovremeno obavljati rad u zajednici.\nSveštenik, koji je izrazio žaljenje zbog svog ponašanja, moraće navodno da vrati oko 300.000 evra koje je ukrao iz svoje parohije.\nNJegov seksualni partner, 40-godišnji Alesio Regina, osuđen je na tri godine i dva meseca zatvora zbog umešanosti u kupovinu i prodaju kokaina.\nSpanjezi je zaređen za parohijskog sveštenika sa samo 27 godina, a priznao je da je eksperimentisao sa drogom pre oko deceniju.\nEparhija Prato, u regionu Toskane, uklonila ga je sa njegovih crkvenih dužnosti kada se priča pojavila u javnosti u septembru.\nSKANDAL U KOLUMBIJI: Policijski kadeti obučeni kao nacisti, javnost šokirana, smenjen direktor akademije\n20. 11. 2021. u 23:55\nsveštenik Katolička crkva skandal orgije


Reprezentativac Srbije menja klub, da li se uklapa u Partizanov letnji plan? - Sportske.net\nReprezentativac Srbije menja klub, da li se uklapa u Partizanov letnji plan?\nSvojevremeno je bio velika želja crno-belih, da li će se ipak ostvariti ovog leta?\nLončar podvukao crtu, evo šta smatra najvećim uspehom Partizana!Najnoviji spisak Deleonovih kazni - Pazarci opet najgore prošli, nisu pošteđeni ni Pecarski, Odžo, Pot...Partizanu stigla još jedna poruka podrške iz ZvezdeTrinkijeri: ''Malo smo se više mučili nego što je trebalo''Partizan protutnjao Užicem!\nVažan detalj u susret letnjem prelaznom roku otkrio je sinoć sportski direktor Partizana Nikola Lončar u emisiji ''U obruču'' na TV Arena Sport''.\nOn je naglasio da pomno prati igre i učinak srpskih košarkaša širom Evrope i otkrio plan crno-belih da u sezonama koje slede imaju bazu od domaćih igrača.\nIstovremeno, poznati košarkaški portal ''Sportando'' objavio je da će povremeni srpski reprezentativac Aleksa Avramović na kraju sezone otići iz italijanskog Varezea, jer mu sa ovim klubom ističe ugovor.\nMomak koga se rado sećamo iz kvalifikacija za Svetsko prvenstvo, kada je postigao onu pobedonosnu trojku protiv Austrije, ove sezone je u Varezeu imao prosečni učinak od 17.7 poena, 3.4 skoka and 3 asistencije u Seriji A, a 21.4 poena i3.6 asistensije u FIBA Evropa Kupu.\nNe sumnjamo da ovo Lončaru nije promaklo, 24-godišnji Čačanin je odličan šuter i pre odlaska u Italiju bio je želja Partizana ali da sačekamo, verovatno je sada za njegove usluge veće interesovanje nego ranije.\nU Srbiji je, pre odlaska u Vareze, igrao samo u Borcu i OKK Beogradu, mnogi se pitaju kakav bi utisak ostavio u Partizanu ili Zvezdi...


Obuka osoba sa invaliditetom radi ekonomskog osnaživanja\nČlanovi Saveta za unapredjenje položaja osoba sa invaliditetom složili su se danas da je za položaj tih osoba najvažnije njihovo ekonomsko osnaživanje zbog čega će narednih dana biti potpisana dva sporazuma o obuci osoba sa invaliditetom, saopštila je danas služba za informisanje Grada Beograda posle sednice Saveta.\nViše od 50 osoba će proći šestomesečne obuke iz IT industrije, a biće organizovano i 100 obuka za sticanje veština u sferi kozmetike. Polaznici obuke će dobiti i tablet uredjaje, gde će moći da se informišu o svemu preko specijalne aplikacije.\nKada je reč o oblasti zdravstva, predlog članova Saveta je da se naredne godine organizuju edukacije medicinskog osoblja u domovima zdravlja, kako bi se obučili na koji način treba da rade sa osobama sa invaliditetom. Osim toga, razmatra se nabavljanje opreme za domove zdravlja koja će biti prilagodjena toj populaciji, navodi se u saopštenju.\nJedna od tema sednice bila je i pristupačnost javnim ustanovama, a predlog je da gradska preduzeća u svoje planove za narednu godinu unesu i izgradnju rampi kako bi ove osobe mogle da im pristupe.\nKada je reč o deci, biće uspostavljena bliža saradnja s Kulturnim centrom Beograda, koji je potpuno prilgodjen osobama sa invaliditetom, a od naredne godine deca će biti kontinuirano podržavana kroz razne vrste programa.\nU saopštenju je navedeno da je na sednici bilo reči i o javnom prevozu, a s obzirom na to da će sledeće godine biti menjana stajališta gradskog prevoza, predlog je da se ona prilagode osobama sa invaliditetom, kako bi oni zahvaljujući sistemu zvučnog obaveštavanja znali koje vozilo stiže na stajalište.\nNa sednici je usvojen i predlog za obeležavanje Medjunarodnog dana osoba sa invaliditetom, 3. decembra.